Bayi Baru Lahir Boleh Letak Dalam Stroller? Ini Masa Sesuai Ajar Baby Start Guna Kereta Sorong!

Penggunaan kereta sorong bagi kebanyakan ibu bapa dianggap sebagai keperluan ketika berada di luar rumah. Tetapi pada umur berapa bayi boleh duduk di
stroller
?

Dalam perkongsian artikel ini ada penjelasan untuk persoalan anda itu. Semoga bermanfaat!

Untuk mendapatkan lebih banyak info tentang Keibubapaan, sila dapatkannya
di sini.

Umur berapa bayi boleh duduk di
stroller
 untuk
newborn

baby
?

Bayi baru lahir
 mempunyai kemahiran motor yang terhad. Kebiasaannya si kecil hanya mempunyai keupayaan untuk memaling kepala dari sisi ke sisi. Mereka belum mampu untuk menyokong kepala sendiri.

Oleh sebab itu, apabila
didukung secara menegak
, ibu bapa mesti menyediakan sokongan kepala dan bahagian atas badan dengan secukupnya.

Atas sebab sama juga, dalam pemilihan kereta sorong untuk si kecil, anda harus
memilih
stroller
 yang membolehkan bayi berbaring sepenuhnya.

Ini kerana semasa berada di dalam
stroller
 jenis ini,
kepala bayi
 dapat dikekalkan dalam kedudukan selamat dan selesa. Permukaan yang rata juga dapat menghalang tubuh si kecil daripada tersangkut dalam
safety harness
.

Sebaliknya penggunaan kereta sorong jenis duduk boleh menyebabkan bayi tergelongsor ke hadapan, malahan lebih bahaya jika terkeluar terus daripada
stroller
 semasa bergerak!

Car-seat stroller
 untuk bayi baru lahir

Ada ibu
 bapa
 yang gemar menggunakan
car-seat stroller
 – membolehkan
car-seat
 dipasang pada tapak kereta sorong, sekali gus memudahkan proses mengangkat bayi.

Tetapi umur berapa bayi boleh duduk di
stroller
 jenis ini? Umumnya, ia sesuai untuk bayi pada semua peringkat usia, khususnya bayi yang baru lahir.

Kerusi keselamatan bayi
 menghadap belakang ini amat disyorkan penggunaannya sehingga bayi berusia 2 tahun.

Tetapi apabila si kecil semakin membesar, ia menjadi tidak praktikal untuk terus menggunakan
car-seat stroller
. Ini kerana semasa berada di dalam
stroller
 jenis ini, kaki bayi perlu membengkok – maka sudah tiba masanya untuk menukar kepada yang baharu.

Tidur di dalam
car-seat stroller

Bayi tertidur
 semasa berada di dalam
stroller
 adalah perkara biasa, terutamanya jika ia perjalanan yang jauh. Tetapi sebaiknya apabila sampai ke destinasi, amat disarankan untuk mengalihkan si kecil ke
tempat t
idur yang lebih selamat.

Ini kerana tidur di dalam
car-seat
 boleh meningkatkan risiko
sindrom kematian bayi mengejut
(SIDS). Bahkan membiarkan bayi tidur di
car-seat
 untuk tempoh lebih daripada 2 jam juga tidak digalakkan.

Baca juga:

Umur berapa bayi boleh duduk di
stroller
biasa?

Sebaik sahaja
si kecil boleh duduk
 dengan sendiri tanpa jatuh ke hadapan, penggunaan
stroller
 duduk biasa sudah selamat untuk digunakan. Biasanya dalam purata usia
sekitar 6 bulan.

Penggunaan
stroller
 jenis baring (
reclining
) atau menegak adalah bergantung kepada
tahap perkembangan motor
 mereka.

Kebanyakan bayi pada usia 4 bulan sudah mempunyai kekuatan otot leher yang mencukupi untuk mengekalkan kawalan kepala dengan baik. Manakala bayi yang berusia 6-7 bulan seharusnya sudah mampu untuk duduk tegak dengan sokongan pada bahagian belakang.

Bayi yang dilahirkan pramatang
 atau dengan masalah perkembangan tertentu mungkin masih memerlukan tambahan masa beberapa bulan sebelum dapat menggunakan
stroller
 biasa ini.

Memilih
stroller
 yang menawarkan 5-titik keselamatan (
five-point harness
) amat digalakkan untuk memastikan bayi kekal selamat semasa penggunaannya.

Penting untuk memastikan kereta sorong yang anda pilih mengikut garis panduan berat pengeluar bagi mengelakkan kecederaan kerana terbalik atau lain-lain masalah.

Kereta sorong jenis
jogging

Jogging stroller
 sangat bagus untuk digunakan ibu bapa yang gemar bersenam. Namun
stroller
 jenis ini tidak sesuai untuk semua bayi.

Jadi pada umur berapa bayi boleh duduk di stroller jenis ini?

Kebanyakannya
stroller
jenis ini tidak membolehkan
bayi berbaring
 sepenuhnya. Jadi ia tidak sesuai untuk bayi yang masih belum mampu duduk tegak.

Tetapi terdapat juga
car-seat stroller jogging
 di pasaran dan ia sesuai untuk digunakan pada bayi lebih muda usianya semasa berjoging.

Umur berapa bayi boleh duduk di
stroller

berganda?

Bagaimana pula bagi mereka dengan lebih daripada seorang anak atau mungkin
bayi kembar
, adakah terdapat
stroller
 yang sesuai untuk digunakan?

Penggunaan kereta sorong berganda adalah pilihan yang sesuai bagi anda dengan bayi dan kanak-kanak. Kebanyakan model
stroller
 jenis ini adalah untuk si kecil yang sudah mampu duduk dengan sendirinya.

Paling penting,
stroller
pilihan anda harus mematuhi peraturan keselamatan yang ditetapkan tanpa mengira apa jenis sekali pun.

Kesimpulannya

Penggunaan kereta sorong boleh dianggap sebagai pengangkutan yang dapat membantu ibu bapa membawa si kecil dari satu tempat ke tempat lain.

Dengan mengetahui umur berapa bayi boleh duduk di
stroller,
 pastinya dapat membantu anda dalam membuat pilihan ketika ingin membeli produk ini.

Sekiranya terdapat keraguan, kebimbangan atau sebarang pertanyaan mengenai
stroller
, dapatkan nasihat dan rundingan daripada
pakar pediatrik
 atau doktor untuk membantu membuat pilihan terbaik bagi memastikan keselamatan serta keselesaan si comel anda.


Gastroparesis: Gangguan Pencernaan Akibat Komplikasi Diabetis Mellitus

Komplikasi diabetes mellitus boleh menyebabkan gastroparesis. Gastroparesis adalah gangguan progresif yang menyebabkan makanan kekal lebih lama daripada biasa di perut. Keadaan ini disebabkan oleh kerosakan saraf yang memindahkan makanan melalui saluran pencernaan dan otot tidak berfungsi dengan sebaiknya. Akibatnya, makanan kekal di perut dan tidak dicerna.

Bagaimana komplikasi ini berlaku?

Mereka yang mempunyai gastroparesis mempunyai kerosakan saraf sepanjang vagus. Saraf vagus adalah saraf kranial panjang dari otak ke organ perut termasuk organ-organ dalam saluran pencernaan.
Sama seperti diabetes neuropati, kerosakan pada saraf vagus mengganggu fungsi saraf, termasuk saraf dalam sistem pencernaan.

Gastroparesis sukar untuk didagnosis dan sering kali tidak dapat dikesan pada pesakit. Oleh itu, lazimnya gastroparesis pada mereka yang menghidap diabetes adalah antara 5-65 peratus.

Gastroparesis sering berlaku kepada mereka yang telah didiagnosis mempunyai gula dalam darah yang tinggi selama bertahun-tahun. Kadar gula dalam darah yang tinggi dalam jangka panjang menyebabkan perubahan kimia darah pada saraf seluruh tubuh. Keadaan ini lama-kelamaan boleh merosakkan saluran yang membekalkan saraf tubuh dengan nutrien dan oksigen, termasuk saraf vagus yang akhirnya menyebabkan gastroparesis.

Oleh kerana gastroparesis adalah penyakit yang progresif dan beberapa simptom seperti pedih ulu hati kronik atau loya kelihatan biasa, anda mungkin tidak menyedari bahawa anda mengalami gangguan itu.

Simptom gastroparesis

Pedih ulu hati

Mual

Muntah makanan yang tidak dicerna

Cepat kenyang walaupun mengambil hidangan yang kecil

Kehilangan berat badan yang drastik

Kembung

Hilang selera makan

Sukar menstabilkan tahap glukosa dalam darah

Kekejangan perut

Asid perut

Simptom gastroparesis mungkin ringan atau teruk, bergantung kepada kerosakan pada saraf vagus. Simptom juga boleh dilihat dengan lebih jelas selepas makan makanan tinggi serat atau lemak, yang biasanya perlahan untuk dicerna.

Siapakah berisiko terdedah kepada komplikasi diabetes mellitus?

Wanita dengan diabetes yang berlebihan berat badan mempunyai risiko yang lebih tinggi mengalami gastroparesis. Keadaan lain yang boleh meningkatkan risiko termasuk pembedahan abdomen sebelum ini atau sejarah gangguan makan.

Penyakit dan keadaan selain diabetes juga boleh menyebabkan gastroparesis. Contohnya jangkitan virus, ubat-ubatan yang melambatkan pencernaan, penyakit asid refluks, dan gangguan otot yang licin. Penyakit lain yang boleh menyebabkan simptom gastroparesis termasuk penyakit Parkinson, pankreatitis kronik, fibrosis kistik, penyakit buah pinggang, dan sindrom turner. Kadang-kadang gastroparesis tidak mempunyai punca yang diketahui, walaupun selepas ujian yang teliti.

Apakah yang perlu saya lakukan?

Jika anda mempunyai gastroparesisi akibat komplikasi diabetis mellitus, anda harus elakkan memakan makanan mentah, brokoli, oren, produk kaya susu (keju, aiskrim, yogurt) serta minuman berkarbonat. Doktor juga mengesyorkan makan makanan kecil dan makanan yang lebih lembut. Di samping itu penting bagi anda untuk mengekalkan diri anda terhidrat, terutamanya jika melibatkan simptom muntah.

Tiada rawatan untuk merawat gastroparesis. Walau bagaimanapun, gastroparesis adalah keadaan kronik yang boleh dikawal dengan mengamalkan diet yang sihat, mengambil ubat, dan memeriksa glukosa dalam darah dengan teliti, termasuk insulin yang mencukupi jika diabetes anda adalah jenis 2. Dalam kes-kes yang serius, doktor anda boleh membantu anda beralih kepada diet cecair, iaitu dalam bentuk bubur bagi pengambilan nutrisi.

Hello Health Group
 tidak menyediakan nasihat perubatan, diagnosis, atau rawatan.


Pemegang Pam Minyak Boleh Sebar COVID-19? Adakah Kena Pakai 'Gloves' Ketika Isi Minyak?

Untuk mendapatkan lebih banyak info tentang coronavirus di Malaysia, sila dapatkannya di sini.

Aspek perlindungan diri bukanlah satu perkara yang boleh diambil mudah terutamanya ketika musim wabak virus korona baharu (COVID-19). Terdapat ura-ura yang mengatakan pemegang pam minyak berupaya untuk meningkatkan risiko pengguna terhadap jangkitan virus tersebut.

[covid_19]

Keadaan ini mula menimbulkan keadaan panik dan ramai individu yang tertanya-tanya, adakah sarung tangan perlu dipakai? Jika anda ingin tahu, teruskan membaca artikel ini.

Pam minyak, sama atau lebih kotor berbanding objek lain?

Kebanyakan pakar menafikan risiko jangkitan virus korona baharu terhadap individu yang menggunakan pam petrol untuk mengisi minyak.

Namun, mereka turut menyarankan penggunaan sarung tangan dan menggalakkan amalan cuci tangan selepas proses pengisian tersebut.

Dua pernyataan yang bercanggah ini membuatkan ramai keliru. Jika tiada penyebaran yang berlaku dalam kalangan mereka yang mengisi minyak, kenapa pakar menasihatkan pengguna untuk memakai sarung tangan?

Apa yang perlu anda ingat adalah setiap benda yang boleh disentuh terutamanya apabila ia terletak di kawasan umum boleh menyebarkan COVID-19.

Artikel berkaitan
:

Fomit (benda yang tercemar dengan kuman) merupakan salah satu kaedah penyebaran virus meskipun
 ia bukan cara penyebaran utama virus korona baharu
.

Pemegang pam minyak boleh dianggap sebagai salah satu kelengkapan yang kotor dari sudut pandang mikroorganisma.

Kajian yang dibuat oleh syarikat Kimberly Clark pada tahun 2011 telah menunjukkan 71% pemegang pam minyak di 6 negeri di Amerika Syarikat dicemari oleh pelbagai jenis kuman berbahaya.

Jika dibandingkan dengan pemegang
flush
 tandas yang mempunyai kira-kira 172 sel bakteria per inci per segi, pemegang pam minyak mempunyai jumlah kuman yang 11,000 kali ganda lebih tinggi daripada itu.

Ia bergantung kepada kekerapan pemegang tersebut disentuh dengan tangan yang tidak dibasuh. Ini bermakna, secara konsepnya, pam minyak yang lebih mahal bersih sedikit berbanding dengan pam minyak yang murah.

Namun,
jumlah kuman yang ada pada pam yang mahal tetap tinggi jika dibandingkan dengan perkakasan lain
.

Sarung tangan, adakah ia mampu menghalang penyebaran kuman?

Kadangkala, sedang kita sibuk mengisi minyak, ternampak satu kelibat yang memakai sarung tangan sambil memegang pam minyak. Katanya nak elak jangkitan COVID-19.

Adakah benar ia boleh menghindarkan jangkitan?

Jawapannya adalah
bergantung kepada cara penggunaan
. Hakikatnya bukan semua individu mempunyai pengetahuan asas berkenaan dengan cara meminimumkan penyebaran kuman menggunakan sarung tangan.

Jika anda seorang yang kerap mencuci tangan selepas memegang sesuatu, anda tidak perlu memakai sarung tangan sekalipun.

Namun, untuk keselesaan dan ketenangan jiwa yang kacau bilau dek ura-ura yang mengatakan anda mudah mendapat jangkitan jika tidak memakai sarung tangan, anda perlu tahu konsep pemakaian yang betul.

Walaupun sarung tangan boleh melindungi tangan anda sewaktu memegang pam minyak atau objek lain, tetapi
kuman yang melekat pada sarung tangan tersebut boleh hidup lebih lama
.

Jika anda tidak membuka sarung tangan tersebut sejurus selepas melakukan sesuatu, tabiat menyentuh muka, sama ada untuk membetulkan topeng muka atau sentuhan lain, boleh meningkatkan risiko jangkitan.

Kalau anda menyentuh permukaan lain sebelum membuka sarung tangan tersebut, anda berpotensi untuk mencipta fomit baharu.

Oleh sebab itulah lebih penting untuk
 kita memfokuskan kepada amalan cuci tangan
. Jika virus korona baharu berada di permukaan kulit anda sekalipun, jika dibasuh menggunakan air dan sabun, ia boleh dibasmi secara serta-merta.

Jika tiada air dan sabun, anda boleh menggunakan
hand sanitizer
yang mengandungi jumlah kepekatan alkohol sekurang-kurangnya 60%.

Bagaimana cara untuk saya guna pam minyak dengan betul?

Mudah sahaja. Jika anda ingin mengisi minyak, anda boleh melakukannya dengan atau tanpa memakai sarung tangan.

Basuh tangan menggunakan air dan sabun atau guna hand sanitizer
 sebelum memegang pemegang pam minyak.

Pakai sarung tangan (jika anda ingin memakainya). Pastikan anda membasuh tangan terlebih dahulu (langkah 1).

Buka penutup minyak kereta dan gunakan pam minyak mengikut kesesuaian kereta anda.

Tutup penutup minyak dan letakkan pam minyak di tempat asal.

Tanggalkan sarung tangan anda.

Basuh tangan sekali lagi menggunakan air dan sabun atau
hand sanitizer
.

Jika dilihat pada data pesakit seperti yang dimaklumkan oleh Kementerian Kesihatan Malaysia, mahupun mana-mana kajian di dunia, tiada individu yang positif COVID-19 selepas menggunakan pam minyak.

Model jangkitan bagi mereka yang menggunakan pam minyak agak logik jika mengikut teori namun hakikatnya, risiko jangkitan berada pada tahap yang sangat rendah.

Pastikan anda menggunakan sarung tangan dalam tempoh masa yang pendek. Selepas siap melakukan sesuatu, tanggalkan dan terus buang. Jangan gunakan sarung tangan yang sama berulang kali.

[mc4wp_form id=’115319″]

Konklusi

Jangan risau! Risiko untuk anda mendapat jangkitan virus korona baharu berada pada tahap yang sangat rendah. Pastikan anda cuci tangan dengan kerap,
amalkan jarak sosial dan patuhi arahan kawalan pergerakan
 yang telah diputuskan oleh kerajaan sejak 18 Mac yang lepas.

#HelloHealthGroup, #HelloDoktor, #HelloHealthCoronaVirus

Baca juga:

Pesara Doktor Mungkin Dipanggil Berkhidmat Lawan COVID-19 – Bukan Ke Orang Tua Lebih Berisiko?

Berita Baik, Ujian Pertama Vaksin COVID-19 Pada Manusia Sudah Bermula!

Naik Bas Balik Kuantan, Pemuda Positif COVID-19 Bakal Tambah Jumlah Kes Di Malaysia?

Saintis Kata Ubat Anti Radang Boleh Terukkan Simptom COVID-19, Tapi…

Jarak Sosial Senjata Utama Perangi COVID-19, Ini 29 Langkah Cegah Virus- PASTI BERHASIL!


ALAMAK, Ada Kemalangan Berlaku Di Depan Mata? Ini 7 Perkara Anda Perlu Buat!

Sedang anda memandu kenderaan untuk pulang ke rumah, secara tiba-tiba ada kemalangan jalan raya berlaku di hadapan anda. Apa yang perlu anda buat?

Pantang ada
accident
 berlaku di tengah
highway
, mesti akan berlaku
traffic jammed
yang sangat menduga iman dan hati bukan? Apa yang peliknya, kalau kemalangan itu berlaku di jalan yang menghala ke selatan,
jalan yang menghala ke utara pun turut sama sesak sebab semua orang mahu tengok lokasi kejadian.

Begitu prihatin rakyat Malaysia bukan
? Mungkin bukan prihatin untuk menolong sebaliknya mahu menangkap gambar di tempat kejadian. Tidak salah untuk berada di situ, tetapi biarlah keberadaan kita di situ adalah untuk membantu. Namun, apa sebenarnya kita perlu buat kalau nampak kemalangan jalan raya?

Apa yang anda perlu buat jika terlihat kemalangan jalan raya?

Jangan memerlahankan kenderaan semata-mata ingin melihat dan menangkap gambar sahaja. Sekiranya anda berniat untuk membantu, berikut adalah cara yang betul untuk dilakukan:

#1. Penunggang motosikal perlu berhenti terlebih dahulu

Sebagai penunggang motosikal, anda adalah orang pertama yang perlu dan boleh berhenti untuk hulurkan bantuan. Ini kerana saiz kenderaan yang kecil memudahkan anda untuk berhenti segera.

Cuma, letakkan motosikal anda secara menegak – lampu belakang dihalakan ke belakang, bukan melintang. Kemudian, nyalakan lampu
hazard
pada jarak lebih kurang 10 meter untuk tidak menyusahkan pengguna lain.

#2. Pemandu kereta boleh berhenti mengikut situasi

Sebagai pemandu kereta, anda tidak disarankan untuk berhenti di jalan raya yang sesak kerana ia akan menerukkan keadaan yang memang sudah kecoh akibat kemalangan jalan raya yang berlaku.

Namun, jika kawasan tersebut lengang dan anda adalah saksi utama kejadian tersebut, anda patut berhenti untuk membantu.
Cuma, letakkan kenderaan di tempat yang selamat dan pasang reflektor segitiga.

#3. Ingat dan catat informasi kemalangan

Ini adalah perkara yang anda perlu utamakan
sekiranya ingin membantu apa-apa kes kemalangan
 jalan raya kerana ia bakal menjadi bukti siasatan kelak. Ingat atau catat perkara berikut:

Nombor plat kenderaan yang terlibat

Karakteristik kenderaan yang terlibat

Lokasi kejadian berlaku

Punca kejadian berlaku

Butir peribadi mangsa dan suspek kejadian

#4. Periksa individu yang terlibat dalam kemalangan

Sesiapa sahaja yang terlibat dalam kemalangan,
pasti akan panik, terkejut, menjerit, menangis atau meracau akibat kecederaan yang dialami
. Jadi, periksa dan tenangkan mangsa atau suspek dengan mengatakan bantuan sedang dalam perjalanan!

#5. Hubungi talian kecemasan 999

Kadang-kadang kita mesti terkeliru nombor talian kecemasan terutamanya ketika sedang panik, bukan? Jadi, dail sahaja 999 – nombor talian kecemasan paling umum.

Jelaskan lokasi kemalangan kepada operator dengan terperinci agar mereka mudah dan cepat sampai ke lokasi kejadian.  Selain itu, terangkan kepada operator keadaan individu yang terlibat.

#6. Hulurkan bantuan yang termampu pada mangsa

Melainkan anda seorang pakar, jangan cuba menghulurkan bantuan yang bakal memudaratkan mangsa. Sebaiknya, tanya dahulu anggota mana yang dirasakan sakit.

Minta mereka menggerakkan tubuh badan mereka dan cuba bangkit dengan perlahan. Jika boleh bangun dan berjalan, beralih ke tempat yang lebih selamat dan tunggu bantuan tiba.

Jika kelihatan teruk dan mangsa tidak boleh bergerak atau tidak sedar, jangan sentuh apa-apa kerana ia mungkin akan mengeruhkan keadaan. Cuma,
ada bantuan asas yang boleh dibuat
:

Longgarkan helmet, baju atau seluar mangsa, jika boleh

Tanggalkan kasut dan sarung kaki atau sarung tangan mereka, jika boleh

Berikan air untuk memastikan mangsa tidak kehausan

Teduhkan mangsa dengan payung atau apa-apa sahaja objek yang boleh halang sinaran cahaya matahari

Kipaskan mangsa dengan surat khabar atau apa-apa sahaja objek yang boleh lancarkan oksigen kepada mangsa

Tutupkan mangsa dengan kain, kertas atau plastik sekiranya telah meninggal dunia

Namun, ini semua bukan perkara yang wajib dilakukan. Jika anda berasa ragu-ragu dengan keadaan mangsa, jangan sentuh mereka dan tunggu sehingga bantuan tiba!

#7. Laporkan kepada pihak berkuasa berkaitan kemalangan

Akhir sekali, laporkan kejadian kemalangan ini kepada pihak berkuasa. Selepas mangsa dan suspek dibawa ke klinik atau hospital untuk mendapatkan rawatan perubatan yang diperlukan, anda boleh pergi ke balai polis untuk membuat laporan polis.

Maklumkan segala informasi kejadian yang anda tahu kepada mereka. Mungkin ia agak melecehkan, namun ketahuilah bahawa perbuatan anda ini akan banyak membantu kelak. Anda pasti mahu menjadi rakyat Malaysia yang betul-betul prihatin bukan?

Konklusi

Kesimpulannya, kemalangan jalan raya
boleh berlaku di mana-mana tempat, pada bila-bila masa dan tanpa diduga.
 Maka tepatlah kata pepatah Melayu bahawa malang itu tidak berbau. Namun, janganlah anda sebagai pengguna jalan raya lain hanya membiarkannya sahaja!

Hakikatnya, banyak perkara yang perlu anda lakukan untuk membantu individu yang terlibat dalam kemalangan jalan raya, bukan sekadar melihat dan menangkap gamabr lokasi kejadian sahaja. Jika boleh, berhenti dan hulurkan bant
uan tanpa menyusahkan
pengguna jalan raya yang lain
 ya?


Susu Ibu: Merawat atau Menyebabkan Bayi Kuning?

Apa itu
jaundice
 susu ibu? Benarkah ia berpunca daripada susu badan si ibu?

Jaundis atau kekuningan pada kulit dan mata adalah perkara biasa bagi
bayi baru lahir
.

Kira-kira 60 peratus bayi mengalami jaundis dalam masa beberapa hari selepas kelahiran.

Kebiasaannya apabila bayi kuning, doktor akan menyarankan agar bayi diberikan susu ibu dengan secukupnya.

Tetapi dalam keadaan yang sangat jarang berlaku, bayi mungkin mengalami jaundis disebabkan susu ibu sendiri. Jadi, apakah sebenarnya kaitan antara bayi kuning dengan susu ibu?

Untuk mendapatkan lebih banyak info tentang Keibubapaan, sila dapatkannya
di sini.

Bagaimana jaundis berlaku?

Jaundice
 bayi
 berlaku apabila
kadar bilirubin
 yang tinggi dalam darah mereka. Bilirubin adalah pigmen kuning yang dihasilkan semasa pecahan sel darah merah yang telah tua.

Bilirubin kebiasaannya melalui hati yang memprosesnya untuk disingkirkan melalui usus.

Walau bagaimanapun, dalam bayi yang baru lahir, hati selalunya belum cukup berkembang dan mungkin tidak dapat menyingkirkan bilirubin daripada darah.

Apabila terlalu banyak bilirubin dalam darah, ia boleh menetap di kulit. Ini menyebabkan kulit dan mata
kelihatan kuning
.

Selain masalah menyingkirkan bilirubin melalui hati dengan berkesan, bayi juga tidak mempunyai pergerakan usus yang cukup kerap.

 Salah satu manfaat
kolostrum
 atau susu pertama bayi ialah ia membantu membersihkan usus bayi anda.
 Walaupun kolostrum hanya sebanyak satu sudu teh, ‘susu pertama’ ini akan membantu bayi anda membuang air.

Jadi, jika bayi anda dipastikan menyusu secukupnya, bayi anda akan menerima banyak
kolostrum
 dan akan menyebabkan banyak pergerakan usus, yang akan membantu bilirubin disingkirkan dengan cepat.

Jaundice
 susu ibu, fahami cara ia terjadi

Terdapat dua jenis jaundis yang berkaitan dengan penyusuan badan iaitu
jaundice
 susu ibu
(breast milk jaundice)
 dan jaundis penyusuan susu ibu
(breastfeeding jaundice).

Dalam kebanyakan hal, bayi anda mungkin mengalami jaundis
penyusuan susu ibu
, iaitu disebabkan tidak menyusu dengan mencukupi.

Dalam keadaan ini, anda akan disarankan untuk menyusukan bayi anda sekerap mungkin, agar lebih banyak bilirubin dibuang daripada badan bayi.

Doktor anda mungkin akan menyarankan tip-tip berikut:

Sejurus selepas kelahiran, pegang bayi kulit ke kulit supaya menggalakkan bayi menekap di payudara. Letak bayi di dada sekerap mungkin.

Susukan bayi sejurus
selepas kelahiran
 dan sekerap mungkin dalam beberapa hari pertama. Lebih kerap bayi menyusu, lebih kerap bayi akan membuang dan menyingkirkan bilirubin.

Pam susu untuk diberikan kepada bayi, jika perlu.

Jika bayi kerap mengantuk,
pam susu
 kolostrum dan berikan menggunakan cawan atau sudu.

Hubungi konsultan laktasi untuk pemeriksaan teknik menyusu untuk memastikan semuanya berjalan lancar.

Ketahui isyarat lapar bayi dan segera bertindak balas! Jangan tunggu sampai bayi menangis untuk mula memberinya makan.

Pastikan menyusu sekurang-kurangnya 8 hingga 12 kali dalam tempoh 24 jam.

Jika bayi tidak bangun sendiri dalam tempoh 3 jam, kejutkan untuk menyusukannya.

Buka pakaian bayi dan biarkan
lampin
 sahaja agar bayi terjaga sewaktu menyusu dan menyusu dengan betul.

Teruskan menyusu. Jangan memberikan air untuk menyingkirkan bilirubin.

Jaundice susu ibu
pula adalah penyakit kuning dalam bayi yang berlaku seminggu selepas kelahiran.

Keadaan ini sangat jarang berlaku dan dilaporkan terjadi dalam kurang daripada 3 peratus bayi.

Keadaan ini kadang-kadang boleh bertahan sehingga 12 minggu, tetapi jarang menyebabkan komplikasi pada bayi yang sihat dan menyusu baik.

Punca sebenar jaundis susu ibu tidak diketahui.

Walau bagaimanapun, ia mungkin terkait dengan bahan dalam susu ibu yang menghalang protein tertentu dalam hati bayi daripada memecahkan bilirubin. Keadaan ini boleh diwarisi dalam keluarga.

Baca juga:

Maklumat ini mungkin menimbulkan kerisauan bagi para ibu yang mengesyaki anak mengalami jaundis susu ibu.

Pun begitu, anda tidak boleh
berhenti menyusu
 jika anda khawatir bayi anda mungkin mengalami
jaundice
 susu ibu melainkan atas arahan doktor.

Susu ibu adalah penting untuk kesihatan bayi. Ia membekalkan semua nutrien yang diperlukan dan melindungi bayi daripada penyakit dan jangkitan.


Ibu Nak Tahu Cara Menghilangkan Kahak Bayi? Cuba 4 Tip Ini Di Rumah!

Batuk adalah tindakan refleks membantu membersihkan lendir atau perengsa seperti zarah debu pada
saluran pernafasan
. Tetapi bagaimana jika bayi batuk berkahak, adakah terdapat cara menghilangkan kahak bayi?

Untuk mendapatkan lebih banyak info berkenaan keibubapaan, anda boleh klik
di sini
.

Bayi batuk berkahak: Fahami jenis batuk yang dialami

Sebelum mengetahui cara menghilangkan kahak bayi, ibu bapa harus fahami bahawa seperti individu dewasa,
bayi dan kanak-kanak juga boleh menghidap pelbagai jenis batuk
.

Ia sama ada boleh hilang dalam tempoh masa yang singkat atau mungkin mengambil sedikit masa.

Umumnya, tempoh bayi batuk boleh membantu menentukan punca dan rawatan yang bersesuaian.

Batuk basah (batuk dada /
chesty cough
) – penumpukan lendir pada bahagian tekak atau dada dan boleh menjadi punca bayi batuk berkahak

Batuk kering – batuk yang terjadi kerana tekak berasa gatal, umumnya ia tidak akan menyebabkan penghasilan kahak

Batuk juga boleh digambarkan sebagai akut atau kronik
.

Batuk yang dialami selama tidak lebih 3 minggu dikategorikan sebagai akut dan biasanya disebabkan oleh virus atau jangkitan.

Mendapatkan rehat yang mencukupi adalah rawatan paling mudah untuk merawat batuk jenis ini.

Pun begitu, sekiranya anak mengalami batuk lebih daripada 8 minggu, doktor akan menganggap ia sebagai batuk kronik atau berterusan.

Batuk jenis ini biasanya didasari oleh keadaan kesihatan tertentu atau masalah kesihatan sedia ada seperti asma,
anak mempunyai alahan
 atau refluks.

Cara menghilangkan kahak bayi: Ketahui puncanya

Batuk yang berkahak akan kedengaran seperti lendir ‘berkeroncong’ di dalam tekak ketika batuk.

Si kecil juga mungkin akan mengalami hidung berair, bersin dan
demam ringan.

Kemungkinan penyebab utamanya adalah
bayi mengalami selesema
!

Bagi sesetengah kanak-kanak, batuk yang dialami mungkin merupakan gejala pertama akan mengalami selesema.

Manakala ada juga kanak-kanak akan
mengalami masalah hidung
 berair atau bersin sebagai gejala yang akan muncul terlebih dahulu.

Keadaan kahak yang normal

Sekiranya bayi batuk berkahak yang berwarna kuning atau hijau, ia adalah perkara normal bagi penyembuhan virus bronkitis.

Kahak tersebut terhasil daripada lapisan trakea – saluran udara – yang rosak disebabkan virus tersebut.

Cara menghilangkan kahak bayi melalui rawatan di rumah

Ibu bapa mana tidak susah hati apabila melihat bayi batuk berkahak, bukan?

Namun, ia sebenarnya dianggap sebagai 1 tindak balas rawatan semula jadi tubuh (
natural expectorant
) dengan fungsi perlindungan daripada selesema dan jangkitan lain.

Untuk bayi dan anak kecil, penggunaan rawatan di  rumah adalah yang terbaik dan selamat.

Berikut beberapa cara hilangkan kahak bayi dan anak kecil yang boleh dicuba di rumah:

#1. Pelembap udara:

Sekiranya udara di dalam rumah anda kering, gunakan pelembap udara (
humidifier
).

Kelembapan dalam udara dapat memudahkan bayi mengeluarkan batuk yang berkahak atau mengatasi kekeringan pada tekak.

Sebagai 1 cara menghilangkan kahak bayi, pelembap udara ini juga boleh diletakkan di dalam
bilik tidur si manja
 bagi memberikan lebih banyak kelembapan pada persekitarannya.

Anda juga boleh menjadikan bilik mandi sebagai bilik stim. Bagaimana?

Pasangkan pancuran air panas, tutup pintu dan duduk bersama si kecil untuk tempoh sekurang-kurangnya 15 minit. Lakukannya 2 kali sehari; waktu pagi dan
sebelum tidur.

Wap yang ada akan membantu melega dan melancarkan kahak dan lendir pada saluran pernafasan anak.

#2. Pengambilan cecair

Cuba pastikan anak sentiasa terhidrasi.

Apabila anak mendapat cukup air, ia akan membantu merendahkan
suhu badan.

Dalam masa yang sama ia turut akan melembut dan melancarkan lendir tersekat pada tekak yang menjadi punca utama batuk berkahak terjadi.

Bagi bayi yang mengalami batuk berkahak, susukan mereka sama ada
penyusuan susu badan
 atau
susu formula
 dengan lebih kerap sebagai cara hilangkan kahak bayi.

Untuk bayi yang berusia 6 bulan ke atas, ibu boleh berikan air kosong sebagai tambahan.

Cara menghilangkan kahak bayi #3. Alat penyedut hidung

Untuk bayi dan anak kecil yang masih
belum pandai menghembus hidung
, penggunaan ubat titis hidung dan alat penyedut boleh membantu.

Penggunaan ubat titis dan alat penyedut boleh mengeluarkan mukus yang terdapat pada tekak dan hidung.

Anda boleh melakukan cara ini sebelum memberikan mereka susu, supaya bayi dapat bernafas dengan lebih mudah semasa
proses penyusuan.

#4. Madu

Jangan
 memberikan bayi di bawah usia setahun madu. Ia tidak membantu mengatasi masalah batuk berkahak, sebaliknya boleh menyebabkan
keadaan yang disebut botulisme
 – keadaan boleh mengancam nyawa si kecil!

Untuk kanak-kanak berumur setahun ke atas, tawarkan 1 sudu madu – 2 hingga 5 mL – sebelum tidur untuk melindungi tekak dan mengurangkan kesakitan.

Jika anda terfikir untuk memberikan ubat batuk atau selesema kepada si kecil, tunggu!

Food and Drug Administration
(FDA) dan
American Academy of Pediatrics
(AAP) tidak mengesyorkan pemberian ubat batuk atau selesema pada anak kecil.

Ia tidak berkesan dan lebih teruk lagi, mungkin boleh membahayakan anak dengan risiko kesan sampingan yang boleh terjadi!

Sekiranya terdapat apa-apa kebimbangan mengenai keadaan kesihatan si kecil, lakukan pemeriksaan doktor dengan segera!

Kini anda telah tahu cara menghilangkan kahak bayi!


Obesiti dan Kesan daripada Tekanan Psikologi

Penyelidikan baharu yang telah diterbitkan dalam jurnal penyelidikan
Obesity
, mendapati bahawa individu yang berpendapatan rendah mungkin lebih cenderung untuk mengalami obesiti akibat masalah psikologi yang menimbulkan pemakanan secara emosi untuk mengatasinya.

Penyelidikan yang dilaksanakan oleh
University of Liverpool
 dan
Edith Cowan University
 (ECU) telah meneroka sama ada hubungan antara status sosioekonomi rendah (SES) dan obesiti boleh dijelaskan oleh tekanan psikologi dan diikuti dengan makan secara beremosi sebagai satu strategi
coping
.

150 orang peserta dari North West England yang berasal daripada pelbagai latar belakang sosioekonomi menyelesaikan soal selidik yang mengukur tekanan psikologi, makan secara beremosi dan berdaya tahan. Para peserta melaporkan tahap pendapatan dan pendidikan mereka sebagai penunjuk status sosioekonomi dan ketinggian dan berat badan mereka untuk menghitung indeks jisim badan (BMI).

Kajian yang diketuai Dr Charlotte Hardman dari
University of Liverpool
 mendapati SES yang lebih rendah dikaitkan dengan tekanan psikologi yang lebih tinggi, dan tekanan yang lebih tinggi dikaitkan dengan makan secara beremosi yang lebih tinggi, yang seterusnya meramalkan BMI yang lebih tinggi.

Obesiti dan makan secara beremosi

Penyelidikan menunjukkan bahawa tekanan psikologi sahaja tidak memudahkan hubungan antara SES yang lebih rendah dan BMI.

Dr Hardman menyatakan bahawa penemuan mereka menunjukkan bahawa dengan mengalami tekanan psikologi yang berkaitan dengan kehidupan dalam keadaan sosio-ekonomi yang lebih rendah dikaitkan dengan makan secara beremosi untuk menanganinya, yang akhirnya dikaitkan dengan obesiti.

Menurut beliau lagi, alasan ketidakseimbangan sosioekonomi dalam tahap obesiti sering dikaitkan dengan ketersediaan makanan yang lebih rendah kalori dan padat di kawasan yang lebih miskin berbanding kawasan kejiranan yang lebih kaya. Walau bagaimanapun, terdapat bukti yang terhad untuk perkaitan antara persekitaran makanan tempatan dan obesiti, yang menunjukkan bahawa faktor psikologi dan emosi juga boleh memainkan peranan.

Menurut beliau, penemuan ini menunjukkan bahawa ia bukan kesusahan, tetapi strategi
coping
 manusia untuk menangani masalah yang mungkin penting dalam menjelaskan hubungan antara kelemahan sosioekonomi dan berat badan.

Obesiti dan status sosioekonomi yang lebih tinggi

Penyelidikan tersebut turut mendedahkan satu penemuan yang tidak dijangka. SES yang lebih tinggi juga dikaitkan dengan makan secara beremosi, namun, cara ini tidak bertindak balas terhadap tekanan psikologi yang signifikan.

Dr Joanne Dickson, dari ECU, berkata, berkemungkinan para peserta dengan SES yang lebih tinggi, makan sebagai tindak balas kepada emosi lain yang tidak berkaitan secara langsung dengan
coping
 semasa menghadapi masalah, seperti perasan bosan.

Menurut beliau juga, hampir 2 dalam 3 orang dewasa di Australia direkodkan mempunyai berat badan berlebihan atau mempunyai obesiti pada tahun 2014 hingga 2015. Manakala di England, 61 peratus orang dewasa dicatatkan mempunyai berat badan berlebihan atau mengalami obesiti pada tahun 2016. Kekerapan obesiti yang tinggi di banyak negara di seluruh dunia adalah kebimbangan utama dan perkembangan intervensi yang berkesan dan pendekatan pencegahan adalah perkara yang berada di barisan hadapan agenda kesihatan negara.

Baca juga:

Pemakanan Sihat Untuk Kesihatan Mental

Pemakanan Yang Baik, Mengurangkan Kolesterol

Pemakanan Untuk Hati yang Lebih Sihat


Perempuan Banyak Bulu Kuat Seks, Fakta Atau Mitos?

Sebenarnya, tidak kurang ramai individu yang mungkin percaya bahawa perempuan berbulu lebat
lebih tinggi syahwat dan kuat seks
. Adakah ini benar fakta atau mitos?

Persoalan ini mungkin telah timbul hasil pengalaman namun bukan pembacaan dari segi saintifik. Jadi, kami akan bantu anda rungkai misteri ini buat selama-lamanya!

Untuk mendapatkan lebih banyak info tentang Kesihatan Seksual, sila dapatkannya
di sini
.

Kenapa ada perempuan berbulu lebih lebat?

Dalam fikiran kita semua, wanita cenderung untuk memiliki kulit yang serba halus, mulus dan licin tanpa bulu. Namun,
mungkin tidak semua wanita dengan fitur sebegini
.

Ini kerana turut wujud wanita yang mempunyai bulu lebih lebat berbanding lelaki normal lain. Dan, ini juga bukan suatu kekurangan tetapi suatu keunikan.

Untuk pengetahuan anda semua, punca utama kenapa perempuan berbulu lebih lebat itu adalah akibat mereka punya tahap hormon testosteron tinggi dalam tubuh badan.

Dalam pada itu, wujud juga sebuah
kondisi yang disebut sebagai hirsutisme
 – salah satu gejala
polycystic ovary syndrome
 (PCOS) yang menjejaskan keseimbangan hormon wanita.

Akibat kondisi-kondisi di atas ini tadi, bulu pada kulit tubuh badan terutama di tangan, kaki termasuk muka mungkin akan tumbuh lebih lebat, banyak serta cepat.

Adakah ia akan mempengaruhi sifat wanita itu?

Perempuan berbulu lebih lebat itu dipercayai cenderung kepada sifat ‘kelakian’ berbanding ‘kewanitaan’
angkara hormon testosteron yang tinggi
 di dalam tubuh badan.

Dalam erti kata yang lebih mudah, ketidakseimbangan tahap hormon testosteron di dalam tubuh badan mungkin akan mempengaruhi aspek luaran serta dalaman wanita.

Sebagai contoh, wanita itu mungkin akan mempunyai lebih banyak bulu, lemak serta otot pada tubuh badan berbanding wanita yang lain. Begitu juga dengan aspek emosi.

Menurut Pakar Psikologi, Dr Nigel Barber,
wanita tinggi testosteron cenderung
 untuk jadi lebih aktif, kompetitif, berani dan dominan dalam aspek kehidupan sosial mereka.

Jadi, memang benar bahawa mungkin ada kelainan yang wujud jika wanita berbulu lebih lebat!

Benarkah jika perempuan berbulu lebat, nafsu syahwat juga akan tinggi?

Sering kali kita dapat dengar atau baca tentang satu kepercayaan bahawa wanita berbulu lebat itu lebih tinggi nafsu syahwat.
Ia adalah mitos yang juga sangat popular
.

Sebenarnya, ia mungkin ada kaitan dengan tahap hormon testosteron yang tinggi di dalam tubuh badan mereka. Kenyataan ini juga ada sokongan daripada banyak kajian.

Menurut kajian terbitan
Archives of Sexual Behavior
, wanita sihat dengan hormon testosteron tinggi
lebih cenderung untuk beronani
 berbanding wanita lain yang normal.

Dr Nigel Barber juga setuju dengan menyatakan rawatan atau ubatan yang berkaitan dengan terapi hormon testosteron akan meningkatkan keghairahan seks wanita itu.

Namun, kajian lanjut masih diperlukan untuk kita semua benar-benar pasti tentang mitos popular ini!

Jadi, apa lagi faktor yang mendalanginya?

Selain daripada faktor wanita berbulu lebih lebat serta kadar hormon testosteron tinggi, sebenarnya ada banyak lagi aspek lain yang mendalangi peningkatan nafsu syahwat tersebut.

Antara faktor lain tersebut adalah terletak kepada aspek kesihatan dan kehidupan seksual anda dan pasangan. Dalam erti kata lebih mudah, ia bergantung kepada individu.

“Sebenarnya,
keinginan dan kemahuan seksual
 itu tidak hanya boleh dilihat dari aspek fizikal serta mental individu sahaja malah juga kesibukan, kepenatan, perasaan, persekitaran dan banyak lagi,” jelas Pakar Seks Dr. John Moran.

Apa yang boleh kita semua simpul di sini adalah mungkin benar perempuan berbulu lebih lebat itu lebih tinggi nafsu syahwat, namun ia juga bergantung kepada faktor yang lain.

Sekiranya anda juga wanita dengan fitur dan ciri sebegini, tidak perlu rasa risau kerana ia masih normal dan tidak membawa masalah. Dapatkan informasi dan nasihat doktor.

Jumpa doktor jika anda ada masalah libido…

Sekiranya anda ada masalah libido
 yang terlalu tinggi atau terlalu rendah hingga menjejaskan kehidupan dan kesihatan seksual, bertindak segera sebelum ia menjadi lebih teruk.

Doktor mungkin akan menyarankan anda untuk amalkan cara makan dan gaya hidup sihat, di samping terapi rawatan serta ubatan agar masalah libido anda itu akan dapat diatasi.

Konklusinya, jangan ambil mudah jika anda ada masalah libido dan jumpa doktor dengan segera!


Benarkah Menahan Kencing Boleh Jadi Punca Kanser Prostat? Ini Jawapannya

Pernah tak anda tertanya-tanya, adakah tahan kencing boleh menyebabkan
masalah kanser prostat?

Walaupun soalan tersebut dengar macam mengarut, ia merupakan sesuatu yang anda perlu tahu.

Perbuatan tahan kencing bukanlah sesuatu yang jarang dilakukan oleh mana-mana individu.

Ini kerana, kadang kala kita terpaksa beratur hendak masuk ke tandas awam atau tiada tandas di kawasan terdekat atau anda sedang sibuk bekerja.

Jika perbuatan menahan kencing boleh
memudaratkan sel prostat sehingga berlakunya kanser
, sudah tentulah ia perlu diberi perhatian.

Jadi, kalau anda ingin tahu berkenaan dengannya, teruskan membaca artikel ini.

Untuk mendapatkan lebih banyak info tentang Kanser Prostat, sila dapatkannya
di sini.

Tahan kencing, adakah ia boleh menyebabkan kanser?

Hakikat yang anda perlu tahu adalah, perbuatan menahan kencing sememangnya tidak selesa.

Anda mungkin berisiko untuk
 mendapat jangkitan saluran kencing
 namun, ia tidak akan mempengaruhi integriti organ prostat anda.

Pundi kencing diperbuat daripada otot.
Ia mempunyai keupayaan untuk menahan air kencing keluar apabila mengalami kontraksi. Namun, jika anda menahan kencing secara berkala, pundi kencing anda boleh mengembang menjadi besar.

Keadaan ini boleh mempengaruhi fungsi pembuangan air kencing memandangkan ruang yang ada di dalam pundi kencing semakin berkurangan.

Kesannya anda akan mudah berasa hendak terkencing. Pun begitu, golongan muda jarang mengalami masalah ini.

Begitu juga dengan mereka yang mempunyai pundi kencing yang lemah ototnya.

Kadangkala, deria pada dinding pundi kencing boleh berkurangan menyebabkan anda tidak sedar isipadu air kencing hampir penuh.

Keadaan ini boleh menyebabkan anda terkencing secara tidak sengaja.

Apa yang penting, tahan kencing, walaupun boleh menyebabkan masalah berkaitan dengan saluran urin, namun ia tidak memudaratkan organ prostat.

Kanser prostat merupakan sejenis barah yang berlaku kesan daripada
 interaksi genetik dan faktor persekitaran
 menyebabkan pembahagian sel prostat berlaku di luar kawalan.

Penghidap kanser prostat boleh alami kesukaran menahan kencing

Walaupun perbuatan tahan kencing tidak menjejaskan kesihatan prostat, tapi kanser yang berlaku pada organ tersebut boleh mempengaruhi fungsi perkumuhan melalui saluran kencing.

Perkara ini boleh disebabkan oleh proses patologi kanser itu sendiri atau kesan sampingan rawatan.

Pada mulanya,
 simptom masalah kencing berlaku akibat tumbesaran kanser pada organ prostat
 yang menghimpit pundi kencing menyebabkan anda sukar menahan kencing.

Namun, apabila anda sudah mendapatkan rawatan, kecederaan pada otot dan saraf yang mengawal kontraksi pada organ pundi kencing boleh menyebabkan anda hilang kawalan terhadap pembuangan urin.

Kelenjar prostat mengelilingi uretra maka jika terdapat tumor pada organ tersebut, anda boleh mengalami masalah kencing seperti:

Sukar untuk mula kencing

Sukar untuk mengosongkan pundi kencing

Aliran urin lemah

Tambahan pula, rawatan kanser prostat seperti pembedahan boleh menyebabkan kecederaan pada saraf atau otot yang mengawal keluar air kencing.

Menurut Persatuan Kanser Prostat, masalah sukar menahan air kencing (inkontinens) merupakan kesan sampingan lazim selepas pembedahan prostatektomi.

Setinggi 25% pesakit yang mengalami masalah tersebut perlu memakai pad untuk tempoh 6 bulan selepas menjalani rawatan.

Rawatan masalah urinari untuk pesakit kanser

Pelbagai jenis rawatan boleh dilakukan bagi membantu pesakit kanser prostat yang mengalami masalah kencing.

Antaranya adalah:

Senaman kegel bagi menguatkan otot pelvik di samping pesakit mengambil minuman sekurang-kurangnya 2 liter sehari.

Ada juga teknik di mana pesakit digalakkan untuk ke bilik air 3 atau 4 jam sekali walaupun tidak terasa seperti ingin kencing.

Bagi pesakit yang mengalami masalah sukar mengeluarkan air kencing sepenuhnya pula, mereka boleh mengamalkan teknik
double voiding
. Dalam teknik ini, selepas anda kencing, anda perlu berehat seketika dan cuba untuk kencing lagi.

Cepat-cepat ke bilik air untuk kencing sekiranya terasa seperti hendak kencing. Anda digalakkan untuk berada di kawasan yang mempunyai akses dengan bilik air.

Guna pakaian yang mudah ditanggalkan. Jika anda tidak boleh berjalan atau bangun, pastikan alat penadah air kencing berada dalam capaian anda.

Amalkan gaya hidup sihat dan pastikan anda mengawal berat badan.

Konklusi

Jika anda masih tertanya-tanya, adakah perbuatan tahan kencing boleh menyebabkan kanser prostat, jawapannya tidak.

Namun, kanser prostat boleh mempengaruhi keupayaan anda untuk menahan kencing.

Perkara tersebut boleh berlaku disebabkan oleh proses patologi kanser itu sendiri ataupun
kesan sampingan rawatan seperti pembedahan dan sebagainya
.

Jika anda mengalami simptom urinari seperti sukar menahan kencing dan sebagainya, dapatkan nasihat kesihatan daripada pegawai perubatan bertauliah.


Adakah Susu Kambing Sesuai Diberikan kepada Bayi?

Pernah tak anda mendengar saranan untuk memberikan seusu kambing kepada si manja. Tetapi sesuaikah susu kambing untuk bayi?
Ikuti perkongsian artikel berikut untuk mengetahui dengan lebih lanjut.

Untuk mendapatkan lebih banyak info tentang Keibubapaan, sila dapatkannya
di sini.

Sesuai ke susu kambing untuk bayi?

Bagi mereka yang mempunyai kesukaran untuk menyusukan bayi dengan susu badan, mungkin kalian pernah dicadangkan atau mendengar mengenai saranan untuk memberikan bayi anda susu kambing.

Susu kambing sememangnya mengandungi khasiat yang baik untuk badan manusia dan bagi individu yang
beragama Islam
, memberi anak meminum susu kambing adalah dikatakan mengikut sunnah Nabi.

Berikut adalah beberapa kebaikan susu kambing yang baik untuk kesihatan badan, antaranya:

Sistem penghadaman

Susu yang dihasilkan daripada kambing berbeza dari segi kandungan proteinnya berbanding
susu lembu.

Susu daripada kambing mengandungi kandungan kasein yang lebih rendah, menjadikan kadar proteinnya lebih tinggi.

Kadar kasein kepada protein yang lebih rendah ini membantu untuk memudahkan penghadaman berbanding susu lembu yang mempunyai kadar kasein kepada protein yang lebih tinggi.

Ini kerana ia membawa kepada pembentukan globul lemak yang lebih kecil dan juga pembentukan dadih (
curd
) yang lebih lembut.

Alahan

Keadaan intolerans laktosa adalah disebabkan oleh kekurangan enzim lactase dalam badan seseorang itu. Enzim ini berfungsi untuk menghadam gula utama dalam susu iaitu laktosa.

Apabila seorang penghidap
intoleransi laktosa
 (alahan susu) mengambil susu, laktosa yang tidak dihidrolisis ini akan ditapai oleh bakteria-bakteria yang terdapat di dalam usus besar.

Proses penapaian ini akan menyebabkan pembentukan gas dan juga pelepasan asid lemak bebas.

T
indakan tersebut akan mengakibatkan simptom-simptom seperti kembung perut, cirit-birit, ketidakselesaan perut dan juga kerap membuang angin.

Oleh yang demikian, ia dikaitkan dengan masalah intoleransi laktosa yang lebih rendah. Susu yang diperoleh daripada kambing mengandungi laktosa yang lebih rendah berbanding susu lembu.

Kandungan mineral dan vitamin

Secara keseluruhan, kandungan mineral dan juga vitamin yang terdapat dalam susu kambing adalah lebih tinggi daripada kandungan mineral dan vitamin yang terdapat dalam susu badan manusia.

Susu badan manusia hanya mengandungi satu per empat hingga satu per enam sahaja daripada kandungan kalsium dan magnesium yang terdapat dalam susu yang dihasilkan oleh kambing.

Dari sudut vitamin dan zat-zat lain, susu daripada kambing mengandungi j
umlah iodin
 yang lebih tinggi berbanding susu manusia.

Ia juga membekalkan
vitamin A
 dan niacin yang mencukupi, di samping vitamin-vitamin baik yang lain seperti thiamin, riboflavin dan juga asid pantotenik.

Namun, bagaimana pula dari aspek kesesuaian mengikut faktor usia si manja, adakah susu kambing untuk bayi sesuai diberikan terutamanya kepada anak
yang baru lahir
?

Baca juga:

Tidak disarankan susu kambing untuk bayi

Walaupun susu kambing mungkin menawarkan kebaikan dan manfaat yang diperlukan oleh badan.

Namun menurut Akademi Pediatrik Amerika (AAP), susu kambing adalah tidak disarankan untuk diberikan kepada bayi di bawah usia 1 tahun.

Ini adalah kerana sumber nutrisi yang terkandung di dalam susu kambing tidak menepati keperluan dan nutrisi yang diperlukan bayi untuk
proses tumbesaran
.

Sebaiknya, jika tidak dapat menyusukan bayi secara eksklusif, mungkin disebabkan faktor masalah kesihatan, pilihlah
 susu formula lembu yang diperkayakan dengan zat besi.

Sekiranya bayi anda mempunyai
alahan atau intoleransi
 dengan susu lembu, bawa si manja untuk pemeriksaan doktor atau pakar pemakanan.

Mereka dapat membantu menentukan jenis susu
 yang sesuai untuk diberikan kepada bayi.

Sekiranya anda memilih untuk memberikan
susu kambing untuk bayi 1 tahun keatas
, beberapa perkara perlu dititikberatkan.

Pastikan anak mendapat nutrisi penting lain yang diperlukan daripada pengambilan makanan lain tinggi kandungan folat, seperti:

Sayuran berdaun hijau

Buah-buahan

Bijirin tinggi kandungan
asid folik

Apa pun susu yang ingin anda berikan, perkara utama yang perlu diberikan perhatian adalah mengenai kesesuaian bayi dengan susu tersebut.

Penting untuk memastikan susu tersebut memenuhi keperluan nutrisi yang diperlukan untuk
perkembangan fizikal dan mental bayi
.


Pemandulan Wanita

Definisi

Apa itu Pemandulan Wanita ?

Pemandulan wanital, secara perubatan dipanggil laparoskopik, adalah cara kekal bagi wanita untuk mencegah kehamilan. Ia melibatkan sekatan pada kedua-dua belah tiub falofian bagi mengelakkan anda daripada hamil.

Jangan terfikir untuk menjalani pembedahan ini melainkan anda dan pasangan anda benar-benar pasti tidak mahu mempunyai anak buat masa sekarang, dan yang akan datang. Elak membuat keputusan ketika anda sedang dalam krisis atau perubahan – contohnya, selepas mendapat bayi baharu atau menjalani keguguran. Jangan membuat keputusan jika ada sebarang masalah besar dalam hubungan antara anda dan pasangan. Hal ini tidak akan menyelesaikan mana-mana masalah seksual.

Anda harus menimbang kaedah pencegah kehamilan yang lain sebelum memilih kaedah pemandulan ini. Terdapat kaedah pencegah kehamilan yang tidak kekal (berbalik)  seperti implan hormon dan pil pencegah kehamilan.

Vasektomi adalah kaedah pencegahan kehamilan kekal bagi lelaki. Satu kaedah pencegahan kehamilan bagi lelaki yang selamat, tidak kekal adalah menggunakan kondom.

Mengapa Pemandulan Wanita dilakukan?

Kebanyakan wanita boleh dimandulkan. Walau bagaimanapun pemandulan hanya akan dilakukan oleh wanita yang tidak mahu mempunyai anak lagi, atau tidak mahu mempunyai anak langsung. Sekali anda dimandulkan, sukar untuk anda berbalik kembali proses ini,jadi penting untuk menimbang pilihan lain sebelum anda membuat keputusan.

Doktor bedah akan lebih cenderung untuk melakukan pemandulan apabila wanita berusia lebih daripada 30 tahun dan sudah mempunyai anak, walaupun ada sesetengah wanita muda yang tidak mahu mempunyai anak langsung memilih kaedah ini.

Fahami Risiko-risikonya

Apakah risiko bagi pemandulan wanita?

Sama seperti prosedur yang lain, sudah pasti akan mempunyai beberapa risiko. Anda harus berjumpa doktor bedah anda bagi menerangkan bagaimana risiko-risiko ini boleh berlaku kepada anda.

Komplikasi yang boleh berlaku dalam mana-mana prosedur termasuk reaksi yang tidak dijangka terhadap ubat anestetik, pendarahan yang berlebihan atau membentuk ketulan darah (trombosis vena dalam, DVT).

Komplikasi termasuklah:

Kecederaan pada struktur dalaman seperti usus, pundi kencing atau salur darah;

Terbentuk hernia;

Emfisema surgikal;

Terdapat lubang pada rahim atau servik anda;

Kegagalan prosedur;

Kegagalan pemandulan;

Jangkitan pada organ ginekologikal atau pundi kencing;

Kehamilan luar rahim.

Penting untuk anda memahami risiko dan komplikasi sebelum menjalani prosedur ini. Sekiranya anda mempunyai sebarang soalan, sila berjumpa doktor atau doktor bedah anda untuk maklumat lanjut.
n.

Proses

Bagaimana Persedian untuk Pemandulan Wanita?

PasteTextHere

Apa yang terjadi semasa Pemandulan Wanita dilakukan?

PasteTextHere

Pemulihan

Apakah yang terjadi selepas Pemandulan Wanita?

PasteTextHere

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Hidung Tersumbat Buat Si Kecil Tak Selesa? Mama Boleh Try 6 Cara Mudah Ini, Berkesan!

Selain menggunakan penyedut hidung (
nasal aspirator
), apakah mungkin ada cara hilangkan hidung tersumbat bayi yang lain ya?

Buat mereka yang baharu
bergelar ibu bapa
, sudah tentu melihat si manja mengalami ketidakselesaan disebabkan selesema akan membuatkan anda berasa susah hati, bukan?

Teruskan membaca artikel ini untuk mengetahui apakah kaedah yang boleh dicuba untuk mengatasi keadaan tersebut.

Untuk mendapatkan lebih banyak info tentang Keibubapaan, sila dapatkannya
di sini.

Kenal pasti situasi hidung tersumbat

Selain daripada gejala selesema atau jangkitan, jika si kecil bernafas dengan kedengaran pernafasan yang kuat, sukar untuk menyusu atau
kerap meragam
 – ia mungkin disebabkan masalah hidung tersumbat.

Satu lagi tanda bayi mungkin mengalami tersumbat hidung apabila mereka bernafas melalui mulutnya.

Jika hidung bayi benar-benar tersumbat dan menyebabkan kesukaran untuk bernafas, ia sudah tentu membimbangkan, terutamanya apabila berkaitan
waktu tidur
 dan menyusu.

Fahami puncanya

Sebelum mengetahui apakah cara hilangkan hidung tersumbat bayi, ayuh kita fahami secara ringkas punca keadaan ini terjadi.

Masalah tersumbat hidung ini boleh terjadi apabila lapisan saluran hidung meradang. Perkara yang paling tidak menyeronokkan jika keadaan ini terjadi adalah sering mengakibatkan
sakit kepala
 dan kesukaran bernafas melalui hidung.

Masalah tersumbat juga boleh mencetuskan bersin atau batuk yang pastinya akan menambahkan lagi kebimbangan terutamanya kepada
bayi baru lahir.

Biasanya hidung tersumbat boleh disebabkan oleh alahan, selesema dan penyakit lain, jadi
parents
 harus mengetahui fakta ini dan bersedia untuk mendapatkan bantuan
pakar pediatrik
 jika memerlukannya.

Ini kerana jika masalah ini dibiarkan tanpa rawatan, ia boleh mengembangkan kesan serius berkaitan
kesihatan bayi
 seperti kesukaran untuk bernafas dan tidur.

Cara hilangkan hidung tersumbat bayi secara semula jadi

Berikut beberapa cara semula jadi yang boleh anda cuba bagi membantu mengatasi ketidakselesaan hidung yang dialami si kecil:

1. Penyusuan badan

Dianggap sebagai ubat paling ajaib dalam mengubati sebarang masalah pada bayi. Ia agak menakjubkan bagaimana susu badan boleh menjadi terapi semula jadi yang berfungsi untuk merawat masalah hidung bayi yang tersumbat.

Untuk membantu bayi mengekalkan saluran pernafasan yang sihat, ibu-ibu hanya perlu menyusukan si kecil dengan cara semula jadi.

Apabila bayi
menghisap payudara
, mereka akan menyebarkan jangkitan kepada ibu. Kemudian badan ibu pula akan menghasilkan antibodi untuk melawan jangkitan. Menariknya antibodi ini juga akan diterima bayi melalui susu ibu.

Selain daripada
penyusuan eksklusif
, cara hilangkan hidung tersumbat bayi juga boleh dilakukan dengan memancutkan (
squirting
) sedikit susu ke dalam lubang hidung bayi. Tindakan ini dapat membantu memberikan kelegaan hidung dan menyingkirkan jangkitan.

Baca juga:

2. Air garam

Seperti susu ibu, anda boleh menitiskan satu atau dua titik air garam (
saline
) ke dalam setiap lubang hidung bayi.

Air garam
 ini boleh dibeli secara OTC (
over-the-counter
) di farmasi atau membuatnya di rumah – campurkan ¼ su
du teh gar
am dengan 8 auns air botol.

Mesti ada yang bertanya kenapa mesti air botol dan bukannya air paip biasa? Ini kerana air paip boleh menyebabkan jangkitan khususnya kepada bayi yang masih kecil.

3. Bernafas dalam wap, antara cara hilangkan hidung tersumbat bayi

Ini juga merupakan satu lagi cara menarik untuk menangani masalah hidung tersumbat yang dialami si kecil – wap bilik mandi, bukannya bilik tidur.

Untuk mencuba kaedah ini dengan berkesan, wapkan bilik mandi dengan air panas. Boleh juga menggunakan pancuran air panas. Dukung bayi dengan berhati-hati dan masuk ke dalam bilik selama beberapa minit untuk membolehkan
bayi bernafas
 dalam udara lembap.

Ada mengatakan kaedah ini adalah lebih baik daripada menggunakan pelembap (
humidifier
) yang cenderung menjadikan bilik basah (lembap).

4. Penggunaan bawang

Tidak dinafikan
bau bawang
 mentah yang baru dihiris boleh mengganggu kebanyakan daripada kita. Tetapi ia terbukti membantu menyelesaikan masalah hidung tersumbat ringan akibat selesema.

Apa yang perlu anda lakukan hanyalah meng
hiris ba
wang dan meletakkan ia di atas pinggan berdekatan
tempat tidur
 b
ayi. Kandungan sulfur dalam bawang dapat mengeluarkan lendir dan cecair daripada badan.

Penggunaan petua ini dapat menghilangkan masalah hidung tersumbat si kecil tanpa kesan sampingan kecuali bau yang kurang enak di dalam bilik!

5. Cara hilangkan hidung tersumbat bayi #Biarkan bayi menangis

Kedengaran pelik, tetapi sebenarnya
air mata
 mungkin melalui saluran hidung dan membantu melarutkan lendir.

Air mata boleh melembutkan dan membantu menghilangkan lendir tersumbat pada laluan hidung.

Pastikan anda menggunakan kain lembut dan bersih untuk menyapu hidung bayi dengan kerap apabila mereka menangis supaya saluran hidung dapat dibersihkan secara semula jadi.

6. Bersihkan kawasan tidur dan permainan si kecil

Kebersihan bukan sekadar bertujuan meningkatkan tahap kesihatan yang baik, tetapi ia juga dapat memastikan saluran hidung bayi bersih tanpa gangguan supaya mereka dapat menyedut udara segar.

Apabila disedut dengan kerap, habuk boleh mengembangkan jumlah lendir kering dalam hidung. Debu juga boleh dikatakan merangsang
tindak balas alahan
 yang menjadi punca hidung tersumbat.

Pemeriksaan doktor

Semoga petua dan cara hilangkan hidung tersumbat bayi dapat membantu anda mengatasi gejala yang dialami si manja.

Namun sekiranya anda masih bimbang dengan keadaan si kecil, usah berlengah, bawalah mereka untuk mendapatkan pemeriksaan doktor.


Jangan Terus Sapu Ubat Gel Jika Terkena Ulser Mulut, Lagi-lagi Pada Anak Kecil! Ini Sebabnya

Setiap kali terkena ulser mulut atau mata ikan
, sudah pasti semua akan jadi serba tidak kena bukan? Hendak makan dan minum pun payah. Disebabkan itu, ia tidak boleh dibiarkan begitu sahaja dan pelbagai cara merawat ulser pada mulut ini haruslah dicuba.

Ini kerana walaupun ia mungkin kelihatan kecil sahaja namun kepedihan yang disebabkannya adalah sangat mengganggu.

Di sinilah hadirnya manfaat ubat gel mulut.

Untuk mendapatkan lebih banyak info berkenaan kesihatan mulut, anda boleh klik
di sini
.

Apa itu ulser mulut?

Ulser mulut atau lebih dikenali sebagai mata ikan
 dalam kalangan masyarakat kita adalah sejenis kondisi di mana muncul tompok berwarna putih pada kawasan oral.

Kebiasaannya, ia akan muncul di bibir, gusi, lidah, dalam pipi atau pada tekak dan akan mengakibatkan kepedihan apabila sesuatu menyentuhnya.

Ia akan berlaku apabila lapisan permukaan kulit pada kawasan oral ini terhakis atau terluka lantas mendedahkan deria kesakitan pada anasir luar.

Berita baiknya, kepedihan yang dialami akibat mata ikan selalunya tidaklah begitu lama kerana ia boleh sembuh secara sendiri dalam masa beberapa hari atau minggu.

Ramai yang mengaitkannya dengan
dehidrasi akibat tidak cukup minum air putih
! Selain itu, apa punca ia berlaku agaknya ya?

Puncanya?

Seperti yang sudah selalu dimomokkan kepada kita, mata ikan mungkin boleh terjadi akibat mulut yang terlalu kering ekoran dehidrasi akibat tidak cukup minum air.

Dalam pada itu, kondisi ini juga boleh disebabkan oleh pelbagai faktor termasuklah:

Pemakaian
gigi palsu
 atau
pendakap gigi

Kecederaan ketika memberus atau memflos gigi

Kelecuran akibat makanan atau minuman yang panas dan kasar

Kerengsaan akibat penggunaan antiseptik yang kuat seperti ubat kumur

Kedudukan gigi yang tidak rata dan tajam

Jangkitan virus seperti virus herpes simplex

Tergigit bahagian dalam mulut secara tidak sengaja

Mengalami reaksi alahan terhadap ubatan tertentu

Ruam kulit di mulut (lichen planus)

Perubahan hormon tubuh badan

Penyakit jangkitan kelamin (STD)

Penyakit autoimun

Penyakit gastrousus

Kanser mulut

Ternyata, mata ikan juga boleh menjadi indikator kepada penyakit lain yang mungkin boleh mendatangkan mudarat sekiranya tidak dirawat dengan segera!

Ini cara merawat ulser mulut yang berkesan!

Disebabkan kondisi ini sangat kerap berlaku,
 terdapat pelbagai cara merawat ulser mulut
 yang boleh dicuba sama ada secara moden atau tradisional.

Selain mendapatkan ubatan daripada doktor, anda mungkin mahu cuba merawatnya dengan bantuan unsur semula jadi seperti berikut:

Garam

Madu

Mentega

Santan

Ais

Minyak kelapa

Soda penaik

Cara menggunakannya juga adalah amat mudah iaitu hanya dengan menyapukan bahan-bahan ini pada kawasan oral yang terkena mata ikan.

Dalam pada itu, ada satu ubat gel yang sangat popular digunakan sebagai cara merawat ulser mulut dan sangat mudah ditemui iaitu bonjela.

Namun, ada sesuatu yang anda perlu tahu mengenai ubat ini menurut Public Health Malaysia!

Guna ubat gel bonjela sebagai cara merawat ulser mulut?

Buat anda yang mungkin belum tahu, bonjela adalah ubat gel yang digunakan untuk mengurangkan dan mengebaskan kesakitan ulser mulut.

Produk ini mengandungi
salicylate salts
 iaitu sejenis bahan kimia mempunyai kesan yang sama dengan Aspirin.

Dalam erti kata yang lebih mudah, ubat gel ini dicipta sebagai ubat tahan sakit dan kesannya sangat efektif.

Pun begitu, ada satu berita terbaharu yang terjadi di luar negara telah menggemparkan dunia berkaitan ubat gel bernama bonjela ini.

Seorang bayi dari New Zealand hampir maut setelah mengalami
salicylate overdose
 selepas disapu cecair bonjela berulang kali dalam tempoh masa yang singkat.

Ibu bapanya melakukan hal sedemikian ekoran ingin mencuba merawat mata ikan yang dialami si kecil mereka.

Malangnya, bayi berusia 7 bulan itu
 secara tiba-tiba sahaja berhenti bernafas
 dan terpaksa dikejarkan ke hospital.

Berita baiknya, bayi malang itu dapat diselamatkan namun ia menunjukkan bahawa ubat gel ini sebenarnya adalah kurang selamat untuk diambil.

Ini terutamanya jika ia disapu secara berulang kali dalam tempoh waktu yang singkat dan diberikan kepada golongan bayi atau kanak-kanak.

Medicines & Healthcare Products Regulatory Agency
 (MHRA) telah mengeluarkan amaran sejak tahun 2006 lagi agar ubat ini digunakan secara terkawal.

Ada risiko bahaya yang memungkinkan golongan kanak-kanak menghidapi
Sindrom Reye
 sekiranya produk ini tidak digunakan secara terkawal, terselia dan berwaspada!

Kesimpulannya, kita masih boleh sapu ubat gel dalam mulut tapi jangan gunakannya berulang-ulang dalam tempoh yang singkat.

Dapatkan juga konsultasi doktor pediatrik sebelum menggunakan ubat gel pada anak kecil.

Kini and atelah tahu cara merawat ulser yang paling tepat.


Apa yang anda perlu tahu tentang Difteria

Walaupun difteria sangat jarang berlaku di Amerika dan Eropah, ia masih merupakan jangkitan bakteria biasa di beberapa negara membangun dengan imunisasi bukan rutin. Difteria adalah penyakit menakutkan yang mudah tersebar dan berlaku dengan cepat. Kanak-kanak yang berumur di bawah 5 tahun dan orang dewasa berusia lebih 60 tahun adalah sangat berisiko. Mereka yang mempunyai keadaan yang lemah atau tinggal di tempat sesak juga mudah mengalami jangkitan.

Apa itu difteria?

Penyebab difteria adalah bakteria yang kerap menghasilkan eksotoksin yang mencederakan tisu manusia. Ia terutamanya memberi kesan kepada membran mukus kerongkong dan hidung. Difteria biasanya mencetuskan sakit tekak, demam, kelenjar bengkak, dan lemah. Tetapi ciri petunjuknya adalah lapisan tebal, bahan kelabu yang meliputi bahagian belakang kerongkong anda, yang boleh menyekat saluran udara dan menyebabkan kesukaran bernafas.

Apakah punca difteria?

Difteria disebabkan oleh beberapa faktor risiko:

Bakteria yang menyebabkan difteria meresap melalui titisan pernafasan (batuk atau bersin) seseorang yang mempunyai jangkitan atau membawa bakteria tanpa sebarang tanda.

Bakteria yang paling biasa menyebabkan hidung dan tekak anda dijangkiti. Jangkitan di kerongkong menyebabkan lapisan kelabu menjadi hitam, kesukaran bernafas, diliputi serat seperti menghalang saluran pernafasan anda. Dalam sesetengah kes, difteria menjangkiti kulit anda terlebih dahulu dan menyebabkan lesi kulit. Semasa tempoh jangkitan, bakteria membuat bahan berbahaya yang dinamakan toksin. Toksin meresap melalui aliran darah anda ke bahagian lain tubuh, seperti jantung dan otak, dan menyebabkan kerosakan.

Apakah tanda-tanda difteria?

Doktor biasanya menentukan sama ada seseorang mempunyai difteria atau tidak dengan mencari tanda-tanda dan simptom biasa.

Apabila jangkitan berlangsung, prognostik difteria boleh menjadi salutan putih kelabu tebal di bahagian belakang tekak, suhu tinggi (demam) 38C (100.4F) atau lebih tinggi, sakit tekak atau kesukaran bernafas. Ia biasanya bermula dua hingga lima hari selepas seseorang dijangkiti.

Tanda-tanda lain seperti mengadu penglihatan berganda, pertuturan tidak jelas, tanda-tanda kejutan (kulit yang pucat dan sejuk, degupan jantung yang cepat, berpeluh, dan penampilan cemas).

Apa yang perlu dilakukan jika mempunyai difteria?

Perkembangan ubat-ubatan dan rawatan difteri hari ini melibatkan penggunaan antitoksin difteria untuk mengganggu racun (toksin) yang dihasilkan oleh bakteria daripada merosakkan tubuh atau menggunakan ubat (antibiotik) untuk membunuh dan menyingkirkan bakteria.

Antitoksin. Jika doktor mengesyaki difteria, kanak-kanak yang dijangkiti atau dewasa akan menerima antitoksin. Antitoksin disuntik ke dalam vena atau otot, meneutralkan toksin difteria yang sudah tersebar di dalam badan. Doktor boleh melakukan ujian alahan kulit untuk memastikan bahawa orang yang dijangkiti tidak mempunyai alergi terhadap antitoksin sebelum memberikannya. Jika mempunyai alergi, doktor akan memberikan dos kecil antitoksin dan kemudian meningkatkan dos secara beransur-ansur.

Antibiotik. Difteria juga dirawat dengan antibiotik seperti penisilin atau eritromisin. Ia membantu membunuh bakteria di dalam tubuh, membersihkan jangkitan. Antibiotik mengurangkan tempoh masa seseorang yang mempunyai difteria berjangkit hanya untuk beberapa hari.

Bagaimana saya boleh mencegah difteria?

 Menghindari difteria hampir bergantung kepada pemberian vaksin difteria/tetanus/pertussis kepada kanak-kanak dan remaja yang tidak diimunisasi serta orang dewasa. Selepas satu dos Tdap, remaja dan orang dewasa harus menerima suntikan vaksin difteria/tetanus (Td) setiap 10 tahun. Orang yang belum menerima vaksin sama sekali atau belum menerima keseluruhan kursus dengan mudah mempunyai difteria.

Dalam beberapa kes yang jarang berlaku, kanak-kanak mungkin mempunyai reaksi alahan terhadap vaksin. Sawan atau gatal-gatal akan mengakibatkan tindak balas alergi tetapi ini mungkin akan hilang pada kemudiannya.

Adalah disarankan bahawa anda perlu menghabiskan banyak masa di tempat tidur untuk pulih dari difteria. Sebaik sahaja anda pulih dari difteria, anda akan memerlukan kursus penuh vaksin difteria untuk mencegahnya daripada berulang.


Nak Jadi Lelaki Macho? Fikir Elok-Elok! Ini 5 Sebab Kenapa Sikap Macho Boleh Undang Padah

Masih ada lagi pandangan stereotaip bahawa
lelaki tidak boleh lemah
 atau mudah goyah terutamanya apabila berhadapan dengan kaum Hawa.

Walaupun persepsi terhadap peranan jantina dalam masyarakat telah banyak berubah saban tahun, namun kaum Adam masih lagi terbeban dengan anggapan bahawa mereka perlu maskulin pada setiap masa.

Apa yang mungkin anda tidak tahu adalah perwatakan macho
 yang sering dianggap ideal ini boleh mempengaruhi tahap kesihatan lelaki ke arah yang lebih negatif.

Baca artikel ini untuk mengetahuinya dengan lebih lanjut.

#1 Lelaki macho boleh minum alkohol tanpa mabuk

Bergantung kepada
 kekerapan pengambilan alkohol
, seseorang itu mudah mabuk jika mereka tidak biasa atau hanya mengambil alkohol sekali-sekala.

Apabila kekerapan pengambilannya meningkat, kebolehan seseorang itu untuk tahan mabuk juga meningkat.

Keadaan ini boleh menyumbang kepada masalah kesihatan. Lebih teruk lagi,
kriteria minum alkohol tanpa mudah mabuk
 turut menjadi ciri untuk menjadi lelaki macho.

Tanggapan sebeginilah yang menyebabkan lelaki mempunyai risiko 4 kali ganda untuk mengambil minuman beralkohol berlebihan
(binge drinking)
 dalam masa setahun.

Keadaan tersebut boleh menyumbang kepada masalah jantung, kegagalan hati dan isu berkaitan dengan kesihatan mental.

#2 Memecut di
highway
, barulah lelaki namanya!

Kita selalu meletakkan
tanggapan negatif terhadap pemandu wanita
. Mereka pandu lambat, tidak cekap dan mudah sesat berbanding lelaki.

Apa yang anda mungkin tidak tahu adalah, kecenderungan untuk pandu laju dalam kalangan lelaki boleh mengundang padah terutamanya jika mereka memandu semasa mabuk.

Menurut Pusat Kawalan dan Pencegahan Penyakit Berjangkit (CDC), lelaki adalah
50 peratus lebih cenderung untuk didapati mabuk
 dalam kemalangan jalan raya.

Apa yang lebih jelas lagi adalah, pada tahun 2018, menurut statistik yang dibentangkan oleh Insurance Institute for Highway Safety (IIHS), 71 peratus kemalangan (keseluruhan kenderaan) melibatkan lelaki.

Dari perspektif logik, mudah sahaja. Anda lebih macho jika anda hidup, maka elakkan memandu mabuk dan
patuhi undang-undang jalan raya
.

#3 Kaum Adam mana boleh mudah sakit

Kajian yang dijalankan di Wisconsin berkaitan dengan fenomena lelaki macho adalah, mereka yang mempunyai tanggapan salah dengan konsep maskulin lebih susah untuk berjumpa dengan doktor bagi mendapatkan rawatan.

Perkara ini boleh memberikan impak negatif terhadap jangka hayat lelaki serta mempengaruhi
 risiko kematian terhadap sesuatu penyakit
.

Bagi penyakit tertentu, jika ia tidak dikesan pada peringkat awal, ia boleh mengubah kualiti hidup seseorang. Lebih teruk lagi, ia boleh menyebabkan kematian.

Untuk memastikan tahap kesihatan lelaki berada pada paras optimum, apabila usia sudah mencecah 40 tahun, mereka disarankan untuk membuat:

Pemeriksaan fizikal sekali setahun.

Pemeriksaan gigi 2 kali setahun.

Pemeriksaan kulit sekali setahun.

#4 Lelaki sebenar tidak mudah goyah dalam apa jua situasi

Lelaki
tidak boleh mudah berasa sakit
. Jika sakit sekalipun, haruslah digigit sendiri, tidak kiralah seteruk mana. Demikianlah konsep lelaki macho yang sering digambarkan.

Keadaan ini tidak spesifik kepada sakit fizikal semata-mata. Mereka yang bergelut dengan kesakitan emosi turut mengalami masalah yang sama.

Jika teruk, ia boleh
mengundang masalah mental seperti kemurungan
, keresahan dan sebagainya.

Lelaki yang tidak suka bergantung kepada orang lain lebih cenderung untuk merahsiakan masalah mereka.

Akibatnya, tiada siapa boleh membantu mereka menyelesaikan sebarang masalah.

#5 Sayur bukan makanan kami, hanya daging dan sumber protein

Bila kita berbicara mengenai salad, pasti anda terbayang akan kaum Hawa memegang semangkuk sayur.

Diet lelaki macho pula lebih kepada daging
, ubi kentang dan makanan berlemak.

Kajian sains menunjukkan secara puratanya, kaum Hawa hidup 5 hingga 10 tahun lebih lama berbanding dengan lelaki.

Walaupun perkara sebegini sukar untuk dikaji, kebanyakan saintis bersetuju bahawa pemakanan merupakan salah satu faktor yang menyebabkan kecelaruan tersebut.

Mudah sahaja, makanan berlemak dan
mengandungi kolesterol yang tinggi
 boleh menyebabkan saluran arteri tersumbat.

Perkara ini boleh menyebabkan tercetusnya masalah kesihatan seperti serangan jantung dan strok.

Tambahan pula, kadar pengambilan sayur yang sedikit menyebabkan risiko kanser lelaki akan meningkat.

Konklusi

Bukan semua tingkah laku lelaki macho wajar dicontohi.

Semua yang tersenarai di atas boleh mempengaruhi kualiti hidup anda sehingga ada yang boleh meningkatkan risiko kematian pun!

Kesimpulannya, adalah lebih macho jika anda
mengamalkan gaya hidup sihat
 dan berhati-hati dalam membuat keputusan.

Jika anda berada dalam usia yang digalakkan untuk melakukan pemeriksaan kesihatan, laksanakannya mengikut nasihat pakar.


Pasangan Suka 'Main Belakang'? AWAS Ia Boleh Menyebabkan Banyak Risiko Buruk!

Menurut tinjauan terkini, 90% daripada lelaki yang yang menjalinkan hubungan seks dengan lelaki dan sekitar 5% hingga 10% daripada wanita yang aktif secara seksual mengaku menikmati seks anal reseptif atau seks main belakang!

Lazimnya, seks anal merujuk kepada aktiviti yang terdiri daripada tindakan memasukan zakar ke dalam anus atau dubur.

Walau bagaimanapun,
seks ini mempunyai risiko kesihatannya sendiri
 kerana lubang anus kaya dengan hujung-hujung saraf yang sangat sensitif.

Untuk segelintir penerima seks jenis ini, bahagian anus atau dubur mereka, merupakan bahagian yang mudah terangsang khususnya daripada rangsangan seksual. Malahan, ianya boleh memberikan
kemutan yang ketat kepada zakar.

Walaupun sesetengah berpendapat seks anal adalah sesuatu yang memuaskan, amalan ini mempunyai kesan buruknya yang memerlukan langkah-langkah berjaga yang khusus.

Untuk mendapatkan lebih banyak info tentang Kesihatan Seksual, sila dapatkannya
di sini.

Adakah seks anal atau main belakang selamat?

Terdapat banyak risiko kesihatan yang berkaitan dengan amalan seks anal dan ianya merupakan
bentuk hubungan kelamin
 yang paling berbahaya berdasarkan beberapa sebab seperti:

1. Lubang anus tidak mempunyai pelincir semula jadi seperti yang ada liang faraj

Tusukan zakar boleh menyebabkan kerosakan tisu-tisu sekeliling lubang anus sekaligus membenarkan bakteria dan virus untuk memasuki salur darah. Ini boleh menyebabkan penyebaran
jangkitan khusunya HIV.

Kajian menunjukkan risiko pendedahan terhadap HIV daripada pasangan yang positif adalah 30 kali ganda lebih tinggi berbanding pendedahan melalui seks faraj. Menggunakan pelincir dalam sesetengah kes boleh membantu namun ianya tidak menjamin pencegahan kerosakan atau kekoyakan tisu.

2. Tisu-tisu dalaman anus tidak dilindungi

Tisu luaran badan mempunyai lapisan sel-sel mati yang membentuk lapian perlindungan daripada bakteria-bakteria berbahaya. Tisu-tisu dalaman anus tidak mempunyai lapisan perlindungan ini, menyebabkan ianya cenderung untuk cedera atau koyak dan mendapat jangkitan.

3. Main belakang – Anus dicipta untuk menahan tinja

Otot-otot seakan cincin yang dipanggil sebagai sfinkter anus mengemut selepas kita membuang air besar dan menutup lubang anus.

Apabila otot ini menjadi tegang atau keras, tusukan zakar boleh menjadi sesuatu yang tidak selesa, menyakitkan dan sukar.

Si penerima tusukan akan mendapati sfinkter anal mereka akan beransur-ansur menjadi lemah dan
longgar akibat seks yang kerap,
 menyebabkan fungsi utama menahan tinja itu menjadi sukar dan bermasalah.

Walau bagaimanapun, senaman kegel membantu mengetatkan sfinkter ini dan mampu mencegah masalah sfinkter longgar.

4. Main belakang – Lubang anus adalah kawasan yang padat dengan bakteria.

Walaupun anda berdua tidak dijangkiti penyakit jangkitan kelamin, bakteria dalam kawasan anus boleh menjangkiti pasangan yang memberi tusukan.

Mencampuri seks anal dan seks melalu faraj dalam satu sesi berupaya untuk mengakibatkan pemindahan bakteria ke salur faraj, membawa kepada jangkitan faraj dan salur kencing.

Risiko-risiko lain main belakang

Seks anal atau main belakang berupaya untuk membawa kepada pelbagai risiko lain. Mengamalkan seks oral selepas seks anal meletakkan kedua-dua pasangan kepada risiko kesihatan seperti hepatitis, HPV dan pelbagai jangkitan lain.

Walaupun kecederaan serius disebabkan seks anal bukanlah sesuatu yang lazim berlaku, namun ia tetap boleh berlaku. Pendarahan selepas seks anal boleh disebabkan oleh buasir atau koyak atau sesuatu yang lebih serius.

Ini adalah masalah serius yang memerlukan perhatian doktor serta merta. Rawatan merangkumi kemasukan ke dalam wad untuk beberapa ketika, pembedahan dan antibiotik untuk mengelakkan jangkitan.

Bagaimana untuk melindungi diri daripada masalah-masalah berkaitan seks anal?

Satu-satunya cara untuk mengelakkan anda sepenuhnya daripada risiko-risko seks anal adalah dengan tidak melakukannya. Sekiranya tiada cara lain, penting dan perlu bagi anda untuk menggunakan kondom bagi melindungi satu sama lain daripada penyebaran penyakit dan jangkitan.

Ini adalah beberapa tips yang boleh diamalkan untuk mengelakkan
 risiko seks dubur:

Jangan masukkan zakar ke dalam mulut atau faraj setelah ianya dimasukkan ke dalam anus melainkan pasangan tersebut memakai kondom baru.

Pelincir membantu untuk mengurangkan risiko koyakan tisu. Gunakan kondom latex, sentiasa guna pelincir berasaskan air.

Cuba untuk bertenang dan regangkan lubang anus atau dubur anda supaya risiko kecederaan dalaman anus atau koyakan dapat dikurangkan apabila rusukan zakar mengambil tempat. Mencuba mandi dengan air suam sebelum seks atau baring meniarap membantu untuk memudahkan tusukan.

Berhenti lakukan seks jenis ini jika anda tidak selesa.

Sekiranya anda terus mengalami pendarahan selepas seks atau anda mengenalpasti kewujudan luka dan benjolan sekitar kawasan dubur/anus atau apa-apa perkara yang luar biasa terkeluar daripadanya, berjumpa doktor anda dengan cepat.


Nak Bagi Badan Kurus, Bila Waktu Sesuai Minum Teh Hijau?

Teh hijau dianggap sebagai teh diet, kerana dikatakan dapat membantu menguruskan badan. Jika anda gemar meminumnya, ketahui waktu sesuai minum teh hijau.

Baca lebih lanjut tentang Pemakanan Sihat
di sini.

Waktu sesuai minum teh hijau

Teh hijau merupakan minuman
 yang dapat membantu mengurangkan berat badan dan memberikan manfaat kepada kesihatan badan.  Ia juga dianggap sebagai teh diet.

Teh hijau mengandungi antioksidan, enzim, asid amino dan fitokimia seperti polifenol. Jika anda seorang pengemar minuman teh diet ini, anda harus mengetahui waktu sesuai minum teh hijau bagi mendapatkan sepenuh manfaat yang ditawarkan teh hijau untuk kesihatan anda.

 Elakkan meminumnya di awal pagi

Mengambil makanan yang berkhasiat pada awal pagi adalah perkara yang baik memandangkan badan kita bersedia untuk menerima makanan selepas kelaparan ketika tidur.

Tetapi memilih untuk meminum teh hijau pada awal pagi ketika perut kosong boleh menyebabkan kesan buruk kepada hati kerana kandungan tinggi
catechin
 di dalam teh hijau.
Catechin
 – sejenis kompaun polifenol – yang berada dalam teh hijau perlu dikawal.

Kandungan kompaun ini dalam kuantiti yang tinggi boleh mengakibatkan kerosakan hati. Malah
mengambil teh hijau ketika perut kosong boleh mengakibatkan dehidrasi.

Waktu sesuai mengambil minuman ini adalah selepas bersarapan. Seeloknya minum minuman ini pada sekitar pukul 10 hingga 11 pagi.

 Minum teh sebelum makan

Anda boleh
mengambil minuman yang kaya dengan mineral dan fungsi antioksidan ini sebelum anda mengambil hidangan makanan
.

Sebagai contoh, waktu sesuai minum teh hijau adalah jam sebelum atau selepas hidangan makanan. Ia untuk memaksimumkan pengambilan nutrien dan penyerapan iron.

Sekiranya
anda menghidapi atau menderita dengan masalah anemia
, sebaiknya anda elakkan pengambilan meminum teh diet ini ketika makan.

 Sebelum bersenam

Teh diet boleh
membantu membakar lebih lemak kerana ia mengandungi kafein
. Ia boleh meningkatkan tenaga supaya anda dapat bersenam dengan lebih lama dan dalam masa yang sama
membantu mengurangkan berat dan membakar lemak.

Sebaiknya waktu sesuai minum teh hijau ini adalah 30 minit sebelum anda bersenam.

Minum teh hijau 2 jam sebelum tidur

Teh hijau bukanlah sejenis minuman yang sesuai diminum sebelum tidur.
 Ini kerana kafein yang terkandung di dalamnya boleh menjejaskan tidur anda.

Ia mengandungi asid amino
L-theanine
 yang akan membuatkan anda lebih sedar dan menjadikan anda lebih fokus.

Waktu yang terbaik untuk meminumnya adalah dua jam sebelum waktu tidur kerana pada tempoh ini, metabolisme berada pada tahap rendah dan teh hijau boleh membantu meningkatkannya.

Jika anda mengambil teh hijau untuk mengurangkan berat badan, waktu ini adalah waktu yang terbaik. Meminum teh hijau sebelum tidur dapat membantu membakar lemak ketika anda sedang tidur.

 Sepanjang hari

Jika anda
ingin membersihkan badan atau mendetoks badan menggunakan teh hijau
, anda harus dan perlu meminumnya sedikit demi sedikit sepanjang hari.

Fungsi detoks yang terkandung dalam teh hijau berfungsi secara perlahan dan anda perlu melakukannya secara sedikit demi sedikit untuk memperolehi semua manfaatnya.

Jika anda mengambil minuman ini secara sekali gus, fungsi detoks tidak akan berjaya dan ia hanya akan mengalir keluar dari badan anda sebagai air kencing.

Hanya 2 – 3 cawan

Oleh kerana teh hijau kaya dengan antioksidan dan kompaun semula jadi berasaskan tumbuhan seperti tanin dan flavanoid, sejenis antioksidan yang
melindungi penyakit jantung
 – mengambilnya secara berlebihan boleh mendatangkan masalah kesihatan kepada hati.

Jadi dinasihatkan untuk mengambilnya hanya antara dua ke tiga cawan  sahaja sehari dan pastikan anda tahu waktu yang sesuai minum teh hijau, okay?


Laringitis

Definisi

Apa itu Laringitis?

Laringitis adalah keradangan larinks (bahagian atas saluran dari kerongkong ke paru-paru yang padanya terdapat peti suara).  Di dalam peti suara terdapat korda vokal iaitu 2 lapisan membran mukus. Kebiasaannya, suara anda terhasil melalui getaran korda ini. Apabila berlaku keradangan, suara anda menjadi garau atau anda kehilangan suara. Anda juga akan merasa bunyi pernafasan yang kasar dan batuk yang menyakitkan. Keradangan ini selalunya disebabkan terlebih guna, iritasi atau jangkitan.

Laringitis boleh jadi sementara waktu atau untuk jangka masa yang lama. Jika simptom anda berlangsung untuk tempoh waktu yang lama, ia menandakan sesuatu yang lebih serius. Adalah penting untuk menyemak dengan doktor anda.

Apakah kebarangkalian Laringitis?

Laringitis adalah penyakit yang kerap dijumpai. Ia lebih kerap berlaku kepada mereka yang menggunakan suara dalam aktiviti harian seperti pemidato dan penyanyi. Laringitis juga kerap berlaku dalam pesakit yang dijangkiti selsema atau bronkitis. Laringitis boleh ditangani dengan mengelakkan faktor risikonya. Hubungi doktor anda untuk maklumat lanjut.

Simptom-simptom

Apakah simptom-simptom Laringitis?

Tanda dan simptom laringitis yang paling kerap dijumpai ialah suara bertambah dalam atau garau atau kehilangan suara. Simptom lain termasuklah:

Rasa gatal dalam kerongkong

Suara lemah;

Kering tekak;

Sakit tekak.

There may be some symptoms not listed above. If you have any concerns about a symptom, please consult your doctor.

Bila saya harus berjumpa doktor?

Laryngitis bukanlah penyakit yang serius dan selalunya selesai dengan rawatan di rumah. Dalam kebanyakan masa, laringitis mungkin menandakan keadaan yang lebih serius. Sila dapatkan saranan doktor jika anda mengalami simptom tersebut:

Masalah bernafas

Batuk berdarah

Demam hingga 39.5 C (103 F);

Sakit tekak yang kian melarat

Kesukaran menelan

Punca

Apakah Punca Laringitis?

Punca laringitis bergantung kepada sama ada ia akut atau kronik. Berikut adalah beberapa punca utama:

The most common causes of laryngitis depends if it is short-lived (acute) or long-term (chronic). Here are some of the common causes:

Laringitis Akut

Jangkitan virus (selsema, bronkitis)

Tekanan vokal (menjerit, berteriak, terlebih penggunaan suara)

Jangkitan bakteria (difteria).

Laringitis Kronik

Menelan iritasi (asap kimia, alergen, asap)

Merokok;

Sinusitis kronik

Terlebih alkohol

Beberapa jenis laringitis dalam kanak-kanak boleh berlaku disebabkan pernafasan tersumbat atau jangkitan seperti krup atau epiglotitis. Keadaan ini sangat serius. Anda perlu hubungi doktor anda secepat mungkin.

Faktor-faktor Risiko

Apakah yang meningkatkan risiko saya kepada Laringitis?

Terdapat banyak faktor risiko untuk laringitis, seperti:

Mempunyai jangkitan paru-paru, seperti selsema, bronkitis, dan sinusitis

Terdedah kepada iritasi seperti asap rokok, meminum asid perut secara berlebihan atau bahan kimia di tempat kerja

Terlebih penggunaan suara, seperti banyak bercakap, menjerit atau menyanyi.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Laringitis didiagnosis?

Untuk memastikan diagnosis yang betul, doktor akan menyemak rekod perubatan anda dan melakukan pemeriksaan fizikal. Doktor anda juga mungkin akan melakukan ujian berikut:

Pemeriksaan larinks dengan memasukkan cermin kecil dan menyuluh untuk memeriksa peti suara.

Dalam sesetengah kes jika doktor anda mengesyaki terdapat ketumbuhan, biopsi akan dilakukan untuk menentukan jika terdapat sebarang sel kanser

Bagaimana pesakit Laringitis dirawat?

Untuk laringitis akut, simptom akan reda dengan sendiri selepas seminggu. Anda boleh menggunakan rawatan di rumah atau ubat tanpa preskripsi untuk melegakan simptom termasuklah analgesik (NSAIDs seperti ibuprofen), sirap batuk atau paracetamol. Anda patut merehatkan suara anda dengan kurang bercakap atau menulis mesej ke atas kertas. Bagi laringitis kronik, doktor mungkin akan menyarankan rawatan berikut:

Antibiotik: Ubat ini hanya boleh digunakan untuk jangkitan bakteria dan bukan untuk jangkitan virus

Ubat
kortikosteroid
: Ubat ini boleh membantu mengurangkan keradangan dalam peti suara. Ia hanya digunakan dalam kes yang lebih parah.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Laringitis?

Perubahan gaya hidup dan rawatan sampingan berikut mungkin dapat membantu anda menangani laringitis:

Rehatkan suara anda. Gunakan nota atau mesej untuk berkomunikasi.

Hirup udara lembap. Anda boleh menggunakan alat pelembap udara atau menghirup wap daripada mangkuk yang diisi air panas.

Minum air yang banyak untuk mengelakkan
dinyahhidratkan

Elakkan alkohol dan asap rokok

Gunakan lozeng tekak atau kumur dengan air garam.

Elakkan dekongestan kerana ia mengeringkan tekak.

Elakkan menekan suara, seperti berbisik

Ikut arahan doktor

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Elak Risiko Bayi Cacat Dengan Buat 11 Perkara Ini, WAJIB Amalkan Sebelum Hamil Lagi!

Anda dan pasangan sedang merancang untuk hamil? Ada 11 perkara yang wajib anda amalkan sebelum dan sepanjang tempoh kehamilan bagi mengelakkan risiko kecacatan bayi.

Merancang untuk hamil: Fahami risiko kecacatan bayi

Tiada siapa yang sanggup melihat zuriat yang dilahirkan tidak sempurna anggota badan atau mengalami masalah kesihatan, kan?

Kecacatan bayi pada kelahiran adalah kelainan struktur yang berlaku semasa
tumbesaran bayi di dalam rahim.

Kecacatan kelahiran ini biasanya akan mula wujud pada
3 bulan pertama tempoh kehamilan
.

Ia boleh menjejaskan keadaan fizikal badan, fungsi ataupun kedua-duanya dan boleh berlaku pada mana-mana bahagian badan.

Sesetengah kecacatan bayi berpunca daripada gen yang diturunkan daripada ibu bapa kepada anak-anak atau disebabkan oleh
masalah kromosom
.

Dalam sesetengah kes, kecacatan yang berlaku disebabkan oleh pendedahan kepada ubatan, jangkitan dan bahan kimia tertentu semasa kehamilan.

Buat pasangan yang merancang untuk hamil, ini tip kurangkan risiko kecacatan bayi

Sememangnya masalah kecacatan kelahiran yang berlaku boleh dicegah.

Pun begitu, wanita yang sedang merancang untuk hamil dapat meningkatkan peluang untuk memiliki bayi yang sihat jika mengamalkan gaya hidup dan tingkah laku seimbang.

Berikut 11 tip yang boleh dilakukan untuk mengurangkan risiko kecacatan kelahiran sebelum dan sepanjang tempoh kehamilan:

Perancangan awal

#1 Asid folik

Makan 400 mikrogram (mcg)
asid folik
 setiap hari. Ia adalah
vitamin B
  yang boleh diperoleh daripada makanan atau suplemen.

Jika seorang wanita memenuhi kadar keperluan
asid folik
 sekurang-kurangnya 1 bulan sebelum dan semasa kehamilan, ia  dapat membantu cegah kecacatan bayi.

Ini terutamanya kecacatan kelahiran melibatkan otak dan tulang belakang yang sedang berkembang (
anencephaly
 dan
spina bifida
).

#2 Pemeriksaan doktor

Seorang wanita yang sedang merancang untuk hamil perlu melakukan pemeriksaan dan rundingan dengan doktor.

Pemeriksaan pranatal
 perlu dilakukan sebaik sahaja, anda berasakan
anda mungkin hamil
.

Ini bagi memastikan tahap kesihatan ibu mengandung dan kandungan berada dalam keadaan baik.

Tabiat berbahaya

#3 Pengambilan alkohol

Alkohol diminum oleh ibu mengandung
 akan disalurkan kepada bayi melalui tali pusat.

Pun begitu, tidak dapat diputuskan jumlah penggunaan alkohol yang selamat semasa merancang kehamilan atau ketika tempoh kehamilan.

Meminum alkohol semasa hamil meningkatkan
risiko keguguran
, bayi mati dalam kandungan serta pelbagai kecacatan fizikal, tingkah laku dan intelektual pada anak yang bakal dilahirkan.

#4 Menghisap rokok

Tabiat merokok semasa hamil boleh menyebabkan berlakunya
kelahiran pramatang
, kecacatan bayi semasa kelahiran tertentu seperti
masalah sumbing
 serta kematian bayi.

Sebagai perokok pasif juga, berada dalam persekitaran dengan asap tembakau menyebabkan wanita dan kandungannya berisiko menghadapi masalah.

Berhenti merokok sebelum hamil adalah keputusan yang terbaik.

Manakala bagi ibu mengandung, menghentikan tabiat merokok secepat yang mungkin masih boleh melindungi
bayi daripada masalah kesihatan seperti kurang berat sewaktu lahir.

#5 Mencegah jangkitan

Sesetengah jangkitan dialami oleh wanita hamil turut boleh membahayakan dan menjejaskan tumbesaran si manja di dalam kandungan.

Lebih malang, ia boleh mengakibatkan kecacatan kelahiran. Oleh sebab itu, penting untuk bakal ibu menjaga kesihatan dalam tempoh kehamilan.

Pemilihan gaya hidup seimbang

#6 Mengawal diabetes

Diabetes semasa mengandung boleh meningkatkan kecenderungan untuk berdepan masalah kecacatan bayi dan isu lain sepanjang tempoh kehamilan.

Lebih membimbangkan ia boleh menyebabkan komplikasi serius bagi ibu mengandung.

#7 Berat badan seimbang

Bagi wanita yang merancang untuk hamil, anda disyorkan untuk berusaha mencapai dan mengekalkan berat badan yang seimbang.

Wanita obesiti dengan
 nilai BMI
 (indeks jisim badan) 30 atau lebih tinggi sebelum hamil berisiko mengalami komplikasi semasa tempoh kehamilan.

Masalah berat badan yang berlebihan itu juga meningkatkan risiko ibu mengandung untuk berdepan beberapa kecacatan kelahiran yang serius.

#8 Diet sihat

Tidak kira sama ada anda sedang merancang kehamilan atau sedang mengandung, mengamalkan tabiat diet pemakanan yang sihat dan seimbang adalah perkara penting.

Diet harian anda haruslah merangkumi pengambilan buah-buahan, sayuran, bijirin penuh, produk tenusu rendah lemak dan
protein tanpa lemak
.

#9 Aktiviti fizikal

Pastinya ramai yang mengetahui bahawa bersenam adalah 1 perkara yang baik untuk kesihatan. Pun begitu, berapa ramai yang mengamalkannya?

Ibu mengandung juga amat digalakkan untuk bersenam mengikut kesesuaian keadaan.

Rundingan pakar kesihatan

#10 Pengambilan ubatan

Sesetengah ubatan boleh menyebabkan kecacatan bayi yang serius jika diambil semasa tempoh kehamilan.

Bagi ibu mengandung atau wanita yang sedang merancang untuk hamil, anda tidak boleh berhenti mengambil sebarang ubatan yang diperlukan atau mula mengambil ubat tanpa rundingan doktor.

#11 Suntikan vaksin

Kebanyakan vaksin adalah selamat untuk diambil semasa tempoh kehamilan.

Bahkan vaksin seperti vaksin selesema, vaksin Tdap (tetanus dewasa, difteria dan vaksin pertusis aselular) disarankan secara khusus semasa kehamilan.

Pengambilan vaksin tertentu dapat menghindari wanita daripada jangkitan yang boleh menyebabkan kecacatan kelahiran.

Kesimpulannya, j
ika anda sedang merancang untuk hamil, jagalah pemakanan dan kesihatan diri anda.


Jangan Main Sarung Saja! Ini Cara Betul Guna Kondom, Baru Enjoy Masa Beraksi

Kondom adalah cara untuk mencegah kehamilan. Tetapi kalau salah pakai, ia tidak berkesan. Haa…ini cara memakai kondom yang patut anda tahu. Jangan tersilap!

Baca lebih lanjut tentang Kesihatan Seksual
di sini.

Kondom bantu mencegah kehamilan

Penggunaan kondom 1 kaedah terbaik yang berfungsi sebagai pelindungan diri. Ia adalah salah satu bentuk
kawalan kelahiran
 yang paling mudah dan biasa digunakan.

Kondom juga cara paling popular bagi mencegah
jangkitan penyakit kelamin (STD)
.

Menggunakan kondom dengan betul setiap kali anda
melakukan hubungan seks
 adalah 1 cara untuk mengurangkan
risiko kehamilan
 dan penyakit STD.

Malahan, melalui cara memakai kondom yang betul dan konsisten, anda boleh mencapai sehingga 98% keberkesanan untuk mencegah kehamilan.

2 jenis kondom

Umumnya terdapat 2 jenis kondom:

Kondom luaran untuk lelaki

Kondom dalaman untuk wanita

Sudah tentu kondom yang popular dan mudah didapati adalah kondom untuk lelaki. Ia perlu diletakkan pada
zakar yang tegang
 sebelum aksi bersetubuh bermula.

Anda mungkin tidak pernah melihat atau langsung tidak pernah tahu tentang kewujudannya, tetapi kondom wanita sememangnya ada.

Bagi cara penggunaannya pula, ia perlu diletakkan di dalam saluran faraj dan boleh dimasukkan beberapa jam sebelum bersama pasangan.

Di sini, anda boleh mengetahui cara penggunaan kondom wanita
 yang betul. Tetapi bagaimana pula cara memakai kondom lelaki?

Tip cara memakai kondom lelaki yang betul

Untuk memastikan langkah pencegahan kehamilan berkesan, anda perlu memakai kondom saat zakar mengalami ereksi.

Tetapi pastikan zakar anda tidak menyentuh kawasan kemaluan pasangan – vulva, faraj, anal, punggung atau bahagaian paha atas jika anda belum memakai alat pencegah kehamilan ini.

Atau anda mungkin berdepan dengan kemungkinan berlakunya
kehamilan mengejut,
 sedangkan kalian berdua
masih belum bersedia untuk menimang zuriat
.

Berikut 7 langkah cara memakai kondom yang betul bagi mencegah kehamilan.

Kondom mampu bertahan lama. Tetapi sebelum menggunakannya, pastikan anda menyemak
tarikh luput
 yang dicetak pada pembungkus atau kotak.
Pastikan anda mengoyakkan pembalut kondom dengan berhati-hati agar alat ini tidak terjejas. Elak
menggunakan gigi
 atau gunting.

Pastikan kondom tersedia untuk digulungkan dengan cara yang betul. Gelung kondom patut berada di luar dan kelihatan seperti topi kecil. Anda boleh lepaskan gulungnya sedikit bagi memastikan ia berada pada kedudukan luar-dalam yang betul. Jika sudah pakai dalam keadaan terbalik, tanggalkan dan gunakan yang baru. Jangan guna semula!

Pegang bahagian hujung kondom dan letakkan pada kepala zakar. Tinggalkan sedikit ruang pada bahagian atas sebagai tempat mengumpulkan
air mani
.

Untuk cara pakai kondom yang betul, buka gulungan kondom ke bawah batang zakar hingga ke pangkal. Jika perlu titikkan beberapa
titis pelincir,
 sama ada berasaskan air atau silikon pada bahagian hujung kondom sebelum membuka gulungan. Boleh juga tambah pelincir pada bahagian luar kondom selepas memakainya pada zakar. Penggunaan pelincir menjadikan aktiviti seks lebih baik dan mencegah kondom daripada terkoyak.

Nikmati seks anda dengan pelbagai posisi kegemaran kalian!

Selepas ejakulasi, pegang tepi bahagian kondom dan tarik zakar daripada faraj pasangan. Anda perlu menarik zakar keluar sebelum ia menjadi lembut dan tidak tegang. Ini kerana ia berisiko menjadikan kondom longgar dan
air mani
 boleh keluar.

Tarik kondom dengan berhati-hati. Pastikan anda berada jauh daripada pasangan agar tidak berlaku pertumpahan air mani. Buangkan kondom di dalam tong sampah. Jangan buang di dalam tandas atau boleh berlaku penyumbatan!

Cara memakai kondom betul – jangan guna semula

Walaupun anda tahu cara pemakaian kondom yang betul, tetapi ia akan menjadi sia-sia jika anda mengguna semula kondom yang telah digunakan.

Gunakan kondom yang baharu setiap kali anda ingin bersama pasangan. Bahkan jika ingin bertukar aksi seks, daripada
seks anal

kepada seks faraj, pastikan anda menukar kondom.

Malahan jika kondom itu masih baru tetapi sudah melepasi tarikh luputnya, jangan berani mengambil risiko untuk memakainya.

Ini kerana ia meningkatkan kemungkinan untuk berlaku kehamilan.

Jika zakar hilang ereksi atau menjadi kurang tegang semasa memakai kondom, ia adalah 1 perkara biasa.

Seandainya anda melalui situasi tersebut, tanggalkan kondom tersebut. Apabila zakar kembali tegang, gunakan kondom baharu.

Berlatih…

Kalau anda tidak pernah menggunakan kondom sebelum ini, pastikan anda berlatih cara pakai kondom terlebih dahulu sebelum melakukan seks sebenar.

Anda boleh berlatih meletakkan kondom pada zakar, pisang mahupun timun atau sebarang bentuk yang hampir sama dengan zakar.

Malahan
mainan seks seperti vibrator
 juga boleh digunakan.